title: Newcastle United FC

text: Newcastlen kaupungin ensimmäinen jalkapalloseura Tyne Association perustettiin vuonna 1877. Stanley Cricket Club perusti vuonna 1881 Bykerissä Newcastlen toisen jalkapalloseuran. Seuran nimeksi otettiin vuonna 1882 Newcastle East End FC. West End Cricket Club perusti elokuussa 1882 kaupunkiin kolmannen jalkapalloseuran, jonka nimeksi otettiin Newcastle West End FC.


title: Newcastle United FC

text: Vuonna 1889 perustettiin Northern Football League, jonne Newcastle West End ja Newcastle East End siirtyivät pelaamaan. Muutaman vuoden kuluttua Newcastle West End joutui taloudellisiin ongelmiin ja osa seuran pelaajista siirtyi pelaamaan Newcastle East Endiin. Lopulta Newcastle East End ja Newcastle West End päättivät yhdistyä toukokuussa 1892. Seuran kannattajapohjan vahvistamiseksi katsottiin, että uusi perustettava fuusioseura tarvitsi uuden nimen. Seuran uudeksi nimeksi ehdotettiin esimerkiksi Newcastle Rangers, Newcastle City ja Newcastle FC. Lopulta seuran nimeksi valittiin Newcastle United. Uudella nimellä pyrittiin korostamaan sitä, että seura oli syntynyt kahden seuran yhdistymisen tuloksena. Uuden seura kotistadioniksi valittiin Newcastle West Endin kotistadion St James' Park.


title: Newcastle United FC

text: Vasta perustettu Newcastle United yritti päästä kauden 1892–1893 alussa pelaamaan Englannin 1. divisioonaan, mutta seuraa ei hyväksytty 1. divisioonaan. Newcastle jatkoi siten Northern Football Leaguessa. Seuraavalla kaudella 1893–1894 Newcastle United pyrki jälleen Englannin 1. divisioonaan, mutta seuraa ei vieläkään hyväksytty. Newcastle United hyväksyttiin kuitenkin pelaamaan Englannin Englannin 2. divisioonaan. Newcastle Unitedin ensimmäinen ottelu Englannin 2. divisioonassa oli 2. syyskuuta 1893 pelattu vierasottelu lontoolaista Woolwich Arsenalia eli nykyistä Arsenalia vastaan. Ottelu päättyi tasan 2–2.


title: Newcastle United FC

text: Kaudella 1897–1898 Newcastle sijoittui 2. divisioonassa toiseksi ja nousi ensimmäistä kertaa Englannin 1. divisioonaan. Ensimmäisen 1. divisioonakauden 1898–1899 päätteeksi Newcastle United sijoittui kolmanneksitoista. 1900-luvun ensimmäinen vuosikymmen oli Newcastle Unitedille menestyksekäs. Newcastlen joukkueeseen nousi useita lupaavia pelaajia. Newcastle Unitedin pelityyli kehittyi nopeaksi lyhytsyöttöpeliksi ja seura alkoi saavuttamaan menestystä. Newcastle United voitti 1. divisioonan mestaruuden ensimmäistä kertaa kaudella 1904–1905. Newcastle keräsi kauden aikana 48 pistettä ja voitti toiseksi sijoittuneen Evertonin pisteellä. Newcastle United oli lähellä voittaa tuplamestaruuden samalla kaudella, sillä Newcastle hävisi FA-cupin loppuottelussa Aston Villalle maalein 0–2. Seuraavalla kaudella 1905–1906 Newcastle hävisi FA-cupin loppuottelussa Evertonille lukemin 0–1. Kaudella 1906–1907 Newcastle voitti toisen kerran Englannin korkeimman sarjatason 1. divisioonan mestaruuden. Mestaruus tuli 51 pisteellä ja kolmen pisteen erolla Bristol Cityyn. Seuraava huomattava saavutus oli kaudella 1907–1908 saavutettu FA-cupin loppuottelupaikka, jossa joukkue hävisi Wolverhamptonille 1–3. Kaudella 1908–1909 Newcastle United voitti kolmannen kerran 1. divisioonan mestaruuden. Mestaruudesta huolimatta kauteen mahtui myös katkeria pettymyksiä. Joulukuussa Newcastle hävisi Sunderlandille 9–1, vaikka ottelu oli puoliajalla tilanteessa 1–1. Mestaruuden Newcastle kuitenkin voitti 53 pisteellä, seitsemän pisteen erolla Evertoniin ja yhdeksän pisteen erolla Sunderlandiin. Seuraavalla kaudella 1909–1910 Newcastle United esiintyi neljättä kertaa FA-Cupin loppuottelussa ja onnistui lopulta voittamaan ensimmäistä kertaa FA-cupin. Loppuottelussa joukkue voitti Barnsleyn uusintaottelussa 2–0. Ensimmäinen loppuottelu oli päättynyt 1–1-tasatulokseen. Seuraavana vuonna Newcastle United selvisi vielä FA-cupin loppuotteluun, mutta hävisi sen Bradford Citylle maalittoman tasapelin jälkeen pelatussa uusintaottelussa maalein 0–1.


title: Newcastle United FC

text: 1910-luvun alkuvuosina Newcastlen otteet 1. divisioonassa heikkenivät. Seura pysytteli kymmenennen sijan alapuolella kausien 1912–1915 ajan. Ensimmäinen maailmansota keskeytti jalkapallosarjat vuosien 1915-1919 ajaksi. Ensimmäisen maailmansodan jälkeen Newcastle United nousi uudelleen 1. divisioonan huippujoukkueeksi uusien pelaajien noustessa esiin. Joukkueen tärkeimmäksi pelaajaksi nousi hyökkääjä Hughie Gallacher, joka toimi myös joukkueen kapteenina. Muita avainpelaajia joukkueessa olivat Neil Harris, Stan Seymour ja Frank Hudspeth. Vuonna 1924 Newcastle United eteni 14 vuoden tauon jälkeen FA-cupin finaaliin asti. Finaalissa Newcastle United voitti Aston Villan. FA-cupin voitto oli seuran historian toinen. Kauden 1926–1927 päätteeksi Newcastle United voitti neljännen kerran Englannin 1. divisioonan mestaruuden. 1930-luvun alussa Newcastle Unitedin peliesitykset heikkenivät ja kaudella 1930–1931 seura oli jo lähellä putoamista sijoittuen lopulta 1. divisioonassa seitsemänneksitoista. Newcastle United menetti kauden päätteeksi joukkueen parhaan maalintekijän Hughie Gallacherin Chelseaan. Seuraavan suuren voiton Newcastle United saavutti kaudella 1931–1932, jolloin seura voitti FA-cupin kolmannen kerran seuran historiassa. Loppuottelussa Newcastle voitti Arsenalin 2–1.


title: Newcastle United FC

text: Kauden 1933–1934 päätteeksi Newcastle United putosi 2. divisioonaan oltuaan 1. divisioonassa yhtäjaksoisesti 35 kauden ajan. Newcastle kuului 2. divisioonan kärkijoukkueisiin monien kausien ajan mutta ei onnistunut nousemaan takaisin 1. divisioonaan. Toisen maailmansodan ajaksi 1939–1946 Englannin jalkapallosarjat keskeytettiin eikä otteluita pelattu.


title: Newcastle United FC

text: Toisen maailmansodan jälkeen Newcastlessa ryhdyttiin jälleen rakentamaan uutta joukkuetta. manageri George Martinin johdolla. Kauden 1946–1947 päätteeksi Newcastle United sijoittui viidenneksi 2. divisioonassa. Seuraavalla kaudella 1947–1948 Newcastle United saavutti toisen sijan ja nousi 1. divisioonaan. Sarjakausi 1948–1949 sujui 1. divisioonassa hyvin, kun Newcastle sijoittui lopulta neljänneksi sarjassa. Joukkueen tärkeimmäksi pelaajaksi nousi hyökkääjä Jackie Milburn, jonka johdolla ensimmäiset kaudet 1. divisioonassa olivat onnistuneita. Kausi 1949–1950 sujui myös hyvin joukkueen sijoittuessa viidenneksi sarjassa. Milburn muodosti vaarallisen hyökkääjäkaksikon joukkueeseen hankitun chileläisen hyökkääjä George Robledon kanssa. George Martinin jälkeen manageriksi siirtyi jälleen Stan Seymour vuonna 1950. Kaudella 1951–1952 George Robledo oli koko 1. divisioonan paras maalintekijä. Samalla Robledosta tuli ensimmäinen 1. divisioonan maalinkuninkuuden voittanut ulkomaalainen pelaaja.


title: Newcastle United FC

text: Newcastle Unitedin sijoitukset pysyivät koko 1950-luvun kymmenennen sijan molemmilla puolin 1. divisioonassa. Newcastle United onnistui voittamaan FA Cupin kolme kertaa 1950-luvulla vuosina 1951, 1952 ja 1955. 1950-luvun lopulla Newcastle Unitedin tähtihyökkääjäksi nousi Len White. White pelasi Newcastlessa kausina 1952–1962 tehden 245 ottelussa 197 maalia. Newcastlen pelaajamateriaali alkoi kuitenkin heikentyä 1960-luvun vaihteessa. Vuonna 1958 uudeksi manageriksi tuli Charlie Mitten. Joukkue onnistui säilyttämään paikkansa 1.divisioonassa, mutta lopulta kauden 1960–1961 päätteeksi Newcastle putoksi 2. divisioonaan.


title: Newcastle United FC

text: Newcastle Unitedin uudeksi manageriksi nimitettiin vuonna 1962 Joe Harvey. Harveyn tavoitteena oli nostaa Newcastle takaisin 1. divisioonaan. Newcastle joutui kuitenkin hakemaan sarjanousua 2. divisioonassa neljän kauden ajan. Vasta kaudella 1964–1965 Newcastle voitti 2. divisioonan ja nousi takaisin 1. divisioonaan. Ensimmäiset kaudet 1. divisioonassa olivat onnistunutta taistelua sarjapaikan säilyttämiseksi. Kausien 1967–1973 välillä Newcastle United sijoitukset vaihtelivat kymmenennen sijan molemmin puolin. Näiden kausien aikana Newcastlen tärkeimpiä pelaajia olivat hyökkääjät Pop Robson ja Malcolm Macdonald. Manageri Joe Harveyn viimeisinä kausina 1973–1974 ja 1974–1975 Newcastle sijoittui kaksi kertaa peräkkäin viidenneksitoista Macdonaldin ollessa jälleen joukkueen paras maalintekijä. Joe Harveyn johdolla Newcastle eteni kaudella 1973–1974 FA Cupin finaaliin asti. Malcolm Macdonald oli joukkueen tärkeimpiä pelaajia kahdeksalla maalillaan Newcastlen edetessä värikkäiden vaiheiden ja monien uusintaotteluiden jälkeen Fa Cupin finaaliin 19 vuoden tauon jälkeen. FA Cupin finaalissa Bill Shanklyn valmentama Liverpool oli kuitenkin liian vahva. Kevin Keegan ratkaisi loppuottelun kahdella maalillaan ja lopulta Liverpool voitti loppuottelun 3–0.


title: Newcastle United FC

text: Joe Harveyn jälkeen Newcastlen manageriksi tuli Gordon Lee. Leen johdolla Newcastle United saavutti viidennentoista sijan 1. divisioonassa kaudella 1975–1976. Kesken seuraavan kauden 1976–1977 Lee siirtyi Evertonin manageriksi ja uudeksi manageriksi nimitettiin Leen apuvalmentaja Richard Dinnis. Huolimatta muutoksista Newcastle United sijoittui kauden päätteeksi hienosti viidenneksi 1. divisioonassa. Seuraava kausi 1977–1978 alkoi surkeasti ja Newcastle hävisi kymmenen peräkkäistä otteluaan. Marraskuun alussa manageri Dinnis erotettiin ja uudeksi manageriksi nimitettiin Bill McGarry. Kauden päätteeksi Newcastle United putosi 2. divisioonaan, jossa seura pysyi vuoteen 1984 saakka.


title: Newcastle United FC

text: Kauden 1983–1984 päätteeksi Newcastle United voitti 2. divisioonan ja nousi takaisin 1. divisioonaan. Viiden 1. divisioona-kauden jälkeen Newcastle United putosi jälleen 2. divisioonaan kaudella 1988–1989. Jatkuva aaltoliike jatkui, sillä kaudella 1989–1990 Newcastle taisteli vielä noususta 1. divisioonaan, mutta seuraavilla kausilla Newcastlen otteet heikentyivät. Kaudesta 1991–1992 muodostui todella vaikea ja seura oli vaarassa pudota 3. divisioonaan. Huonojen peliesitysten ja jatkuvan putoamisvaaran kanssa kamppailevan seuran omistuksessa tapahtui kuitenkin suuria muutoksia. Newcastle Unitedin pääomistajaksi nousi miljonääri John Hall, josta tuli myös seuran puheenjohtaja vuonna 1992.


title: Newcastle United FC

text: Puheenjohtaja Hall aloitti nopeat toimenpiteet Newcastlessa. Manageri Osvaldo Ardiles erotettiin ja hänen tilalleen uudeksi manageriksi tuli Kevin Keegan. Keeganin johdolla Newcastle onnistui välttämään putoamisen ja säilytti näin paikkansa Englannin 2. divisioonassa. Manageri Keeganin uusia pelaajahankintoja olivat puolustaja Barry Venison, keskikenttäpelaajat Robert Lee ja Paul Bracewell sekä Bristol Citystä ostettu hyökkääjä Andy Cole. Uusien hankintojen avulla Newcastle voitti 1. divisioonan mestaruuden kauden 1992–1993 päätteeksi ja nousi vasta perustettuun Valioliigaan. Keegan jatkoi joukkueen vahvistamista hankkimalla Peter Beardsleyn Evertonista, Ruel Foxin Norwich Citystä ja Darren Peacockin Queens Park Rangersistä. Joukkueen ensimmäinen kausi 1993–1994 Valioliigassa oli menestyksekäs, sillä joukkue sijoittui sarjassa kolmanneksi. Sijoitus oli seuran korkein sarjasijoitus sitten vuoden 1927. Joukkueen tärkeimmiksi pelaajiksi ensimmäisellä valioliigakaudella nousivat Andy Cole ja Peter Beardsley. Kauden päätteeksi Cole voitti koko Valioliigan maalikuninkuuden 34 maalilla. Manageri Keeganin suosiman hyökkäysvoittoisen pelityylin takia urheilutelevisiokanava Sky Sports alkoi nimittää joukkuetta nimityksellä ”The Entertainers”.


title: Newcastle United FC

text: Toinen valioliiga-kausi 1994–1995 oli haastavampi Newcastlelle. Ennen kauden alkua puolustukseen hankittiin belgialainen puolustaja Philippe Albert RSC Anderlechtista. Tammikuussa 1995 hyökkääjä Andy Cole myytiin Manchester Unitediin 6,25 miljoonalla punnalla. Pelaajakaupassa Newcastle sai myös keskikenttäpelaaja Keith Gillespien. Colen myynti herätti hämmästystä kannattajien keskuudessa. Parhaan maalintekijän myynti heikensi joukkuetta ja Newcastlen otteet kentällä heikkenivät. Lopulta joukkue sijoittui Valioliigassa kuudenneksi.


title: Newcastle United FC

text: Ennen kauden 1995–1996 alkua Newcastlen vahvistui jälleen uusilla pelaajilla. Uusiin pelaajiin kuuluivat Wimbledonista siirtynyt puolustaja Warren Barton, keskikenttäpelaaja David Ginola sekä Readingista siirtynyt maalivahti Shaka Hislop. Andy Colen korvaajaksi Keegan osti Queens Park Rangersista 6 miljoonalla punnalla englantilaishyökkääjä Les Ferdinandin. Joukkuetta vahvistettiin vielä lisää kauden kuluessa hankkimalla hyökkääjä Faustinon Asprillan Parmasta ja keskikenttäpelaaja David Batty Blackburn Roversista.


title: Newcastle United FC

text: Newcastlen alkukausi sujui hyvin ja vuoden 1996 alussa piste-ero Valioliigaa johtaneen Newcastlen ja toisena olevan Manchester Unitedin välillä oli kasvanut jo 12 pisteeseen. Loppukausi ei kuitenkaan sujunut hyvin. Joulukuun lopulla 1995 Newcastle hävisi Old Traffordilla Manchester Unitedille 2–0. Maaliskuussa 1996 Newcastle hävisi kotonaan St. James Parkilla uudelleen Manchester Unitedille 0–1. Seuraavaksi oli vuorossa 2–0 vierastappio Arsenalille. Kirvelevin tappio koettiin 3. huhtikuuta Anfieldillä, kun Liverpool voitti Newcastlen kotonaan 4–3. Ottelun ratkaisijaksi nousi lisäajalla Liverpoolin Stan Collymore, joka teki ottelun voittomaaliin. Ottelua on pidetty myöhemmin yhtenä Kevin Keeganin aikakauden klassikko-otteluna. Tappioiden ja yllättävien tasapelien takia Newcastle menetti etumatkansa ja lopulta Manchester United voitti liigamestaruuden. Newcastle United sijoittui sarjassa toiseksi häviten mestaruuden 4 pisteen erolla.


title: Newcastle United FC

text: Manageri Kevin Keegan päätti jatkaa joukkueen hyökkäysvoiman kasvattamista. Keeganin tavoitteena oli hankkia joukkueeseen Englannin maajoukkuehyökkääjä Alan Shearer Blackburn Roversista. Newcastlesta kotoisin oleva Shearer oli kiinnostunut myös siirtymään Newcastleen, vaikka hänestä olivat kiinnostuneet myös monet muut eurooppalaiset suurseurat. Lopulta Alan Shearer siirtyi Newcastleen 30. heinäkuuta 1996 15 miljoonalla punnalla. Siirtosumma oli sen hetkinen jalkapallosiirtojen maailmanennätyssumma.


title: Newcastle United FC

text: Kausi 1996–1997 alkoi Newcastlen osalta hyvin, mutta marraskuussa alkoivat ongelmat. Joukkue pelasi seitsemän voitonta ottelua Valioliigassa. Voitoton putki katkesi vasta joulukuun lopussa Newcastlen voittaessa kotonaan Tottenhamin 7–1. Kevin Keegan menestyksekäs aikakausi Newcastlessa päättyi yllättäen tammikuussa 1997, jolloin Keegan ilmoitti eroavansa managerin tehtävistä. Eron syyksi Keegan ilmoitti tehneensä kaiken mitä pystyy Newcastlessa eikä enää halunnut jatkaa.


title: Newcastle United FC

text: Keeganin erottua Newcastlen uudeksi manageriksi valittiin Kenny Dalglish kolmen ja puolen vuoden sopimuksella. Dalglish päätti muuttaa joukkueen pelityyliä puolustusvoittoisemmaksi. Dalglishin johdolla Newcastle pelasi tappiotta kauden 1997–1998 kymmenen viimeistä valioliigaotteluaan ja nousi lopulta Valioliigassa toiseksi häviten liigamestaruuden Manchester Unitedille seitsemän pisteen erolla.


title: Newcastle United FC

text: Seuraavalla kaudella 1997–1998 Newcastle voitti mestareiden liigan karsinnassa Dinamo Zagrebin ja eteni lohko-vaiheeseen. Newcastle arvottiin samaan alkulohkoon Barcelonan, Kiovan Dynamon ja PSV Eindhovenin kanssa. Lohkon ensimmäisessä ottelussa Newcastle voitti kotonaan Barcelonan 3–2. Newcastle onnistui myös voittamaan Kiovan Dynamon kotonaan ja pelaamaan tasan vieraissa. Kahden PSV Eindhovenille kärsityn tappion sekä Barcelonalle kärsityn vierastappion seurauksena Newcastle jäi lohkossaan kolmanneksi. Jatkoon lohkosta selviytyi Kiovan Dynamo. Valioliigassa Newcastlen kausi sujui heikosti ja joukkue sijoittui vasta kolmanneksitoista. FA Cupissa Newcastle selviytyi finaaliin, jossa se hävisi Arsenalille 2–0. Dalglishin tekemät pelaajakaupat herättivät vastusta seuran kannattajissa. Newcastlen suositut pelaajat Peter Beardsley, Lee Clark, Les Ferdinand ja David Ginola myytiin pois Dalglishin rakentaessa pelityyliinsä sopivaa joukkuetta. Tilalle Dalglish hankki kokeneita ja hyvin iäkkäitä pelaajia kuten esimerkiksi John Barnes, Ian Rush ja Stuart Pearce. Kokeneiden pelaajien ohella Dalglish hankki Newcastleen myös maalivahti Shay Givenin ja keskikenttäpelaaja Gary Speedin, jotka loivat pitkän uran Newcastlessa. Newcastlen puheenjohtaja Freddy Shepherd erotti Dalglishin elokuussa 1998. Dalglish ehti toimia vain seitsemäntoista kuukautta Newcastlen managerina.


title: Newcastle United FC

text: Uudeksi manageriksi nimitettiin hollantilainen Ruud Gullit. Gullit otti tavoitteekseen uudistaa Newcastlen pelityyliä kohti omaa pelitapaansa, jota Gullit luonnehti termillä "sexy football". Newcastle sijoittui Valioliigassa jälleen kolmanneksitoista. FA-cupissa Newcastle United eteni aina finaaliin asti. FA-Cupin finaalissa Manchester United voitti kuitenkin Newcastlen 2–0. Kauden 1999–2000 alussa Ruud Gullit erotettiin vain neljän ottelun jälkeen, kun Newcastle oli Valioliigassa viimeisenä.


title: Newcastle United FC

text: Uudeksi manageriksi nimitettiin entinen Englannin jalkapallomaajoukkueen päävalmentaja Bobby Robson. Robsonin ensimmäisessä ottelussa Newcastle voitti 8–0 Sheffield Wednesdayn. Robsonin johdolla Newcastle United sijoittui Valioliigassa yhdenneksitoista ja eteni FA-cupissa välieriin asti. Kaudella 2000–2001 Robson alkoi vahvistamaan Newcastlen joukkuetta hankkimalla Wimbedonista hyökkääjä Carl Cortin. Alan Shearerin loukkaantuminen kauden aikana vei hyökkäystehoja. Joukkueen paras maalintekijä oli Carl Cort kuudella valioliigamaalilla. Lopulta Newcastle sijoittui jälleen Valioliigassa yhdenneksitoista. Kauden 2001–2002 alussa Robson vahvisti joukkuetta. Uusia hankintoja olivat hyökkääjä Craig Bellamy Coventrysta, Laurent Robert PSG:sta ja Jermaine Jenas Nottinghamista. Newcastle sijoittui Valioliigassa lopulta neljänneksi ja saavuttaen paikan Mestareiden liigaan. Alan Shearer oli Newcastlen kauden paras maalintekijä 23 valioliigamaalilla. Shearer oli myös koko Valioliigan neljän parhaimman maalintekijän joukossa.


title: Newcastle United FC

text: Kausi 2002–2003 alkoi huonosti Newcastlen voittaessa vain yhden ensimmäisestä viidestä valioliigaottelustaan. Mestareiden liigassa Newcastle arvottiin samaan lohkoon Kiovan Dynamon, Feyenoordin ja Juventuksen kanssa. Ensimmäiset ottelut eivät sujuneet hyvin, sillä Newcastle hävisi ensin Kiovassa Dynamolle 2–0, sitten kotonaan Feyenoordille 0–1 ja vielä Juventukselle vieraissa 2–0. Newcastle onnistui kuitenkin lokakuun lopussa voittamaan kotonaan Juventuksen 1–0 ja viikkoa myöhemmin kotiottelussa Dynamon 2–1. Jatkoon pääse jäi siten viimeisen ottelun varaan, jossa vastaan tuli Feyenoord. Ottelussa Newcastle siirtyi toisen puoliajan alussa nopeasti 0–2 vierasjohtoon, mutta Feyenoord nousi tasatilanteeseen 2–2. Ottelu ratkesi lopulta Newcastlen hyökkääjä Craig Bellamyn lisäajalla tekemään maaliin. Voiton ansiosta Newcastle selviytyi toisena alkulohkostaan jatkoon Juventuksen kanssa.


title: Newcastle United FC

text: Parantuneet peliesitykset alkoivat myös näkyä Valioliigassa, jossa Newcastle alkoi nousta kohti kärkeä. Joulukuun ja maaliskuun välisenä aikana Newcastle pelasi seitsemäntoista ottelua Valioliigassa, joista se hävisi vain kaksi ja pelasi kolme tasan. Heikosti sujuneen huhtikuun takia Newcastle ei kuitenkaan pystynyt enää nousemaan mestaruustaisteluun Manchester Unitedin ja Arsenalin kanssa. Lopulta Newcastle sijoittui Valioliigassa kolmanneksi. Mestareiden liigassa Newcastle päätyi samaan jatkolohkoon Barcelonan, Interin ja Bayer Leverkusenin kanssa. Jatkolohkossa Newcastle sijoittui seitsemällä pisteellä kolmanneksi eikä näin selviytynyt jatkoon.


title: Newcastle United FC

text: Kaudella 2003–2004 Newcastle sijoittui Valioliigassa viidenneksi. Mestareiden liigan karsinnassa Newcastle hävisi rangaistuspotkuilla Partizan Belgradille, eikä päässyt Mestareiden liigan lohkovaiheeseen. UEFA-Cupissa Newcastle eteni semifinaaliin, jossa joukkue hävisi Olympique de Marseillelle. Huolimatta kohtalaisista saavutuksista manageri Robson erotettiin elokuussa 2004.


title: Newcastle United FC

text:
Kauden 2004–2005 alussa Newcastlen uudeksi manageriksi nimitettiin Graeme Souness. Newcastle vahvisti joukkueettaan elokuussa 2005 hankkimalla Michael Owenin 17 miljoonalla punnalla Real Madridista.
Sounessin johdolla Newcastle ei kuitenkaan saavuttanut menestystä ja Souness erotettiin helmikuussa 2006. Hänen tilalleen uudeksi manageriksi tuli Glenn Roeder. Kausi 2005–2006 sujui lopulta hyvin kun Newcastle sijoittui Valioliigassa seitsemänneksi. Kauden päätteeksi Alan Shearer lopetti pelaajauransa. Lopettaessaan Shearer oli noussut Newcastlen kaikkien aikojen parhaaksi maalintekijäksi 206 maalillaan.


title: Newcastle United FC

text: Kauden 2008–2009 päätteeksi seura putosi Englannin mestaruussarjaan 16 Valioliiga-vuoden jälkeen. Newcastlen visiitti Mestaruussarjassa jäi kuitenkin lyhyeksi, sen palatessa sarjavoittajana takaisin Valioliigaan kaudeksi 2010–2011. Kausi 2010–2011 Valioliigassa alkoi yllättävän hyvin manageri Chris Hughtonin johdolla ja Newcastle oli parhaimmillaan viidentenä Valioliigassa. Kauden edetessä otteet kentällä heikkenivät. Joulukuun alussa Chris Hughton joutui jättämään paikkansa ja uudeksi manageriksi valittiin Alan Pardew. Kauden yksi huippuhetkistä koettiin helmikuun alussa pelatussa kotiottelussa Arsenalia vastaan. Ensimmäisen puoliajan jälkeen Arsenal johti ottelua 4–0. Toisen puoliajalla Newcastle nousi kuitenkin 4–4 tasapeliin. Kausi päättyi lopulta onnistuneesti Newcastlen sijoittuessa kahdenneksitoista.


title: Newcastle United FC

text: Newcastle uudisti joukkuettaan paljon ennen kauden 2011–2012 alkua. Joukkueen runkopelaajiin kuuluneet Kevin Nolan, Joey Barton, Jose Enrique siirtyivät pois Newcastlesta. Uusia hankintoja olivat keskikenttäpelaaja Yohan Cabaye, hyökkääjät Demba Ba ja Papiss Cissé ja puolustaja Davide Santon. Onnistuneiden hankintojen ansiosta Newcastle alkukausi alkoi loistavasti ja joukkue pelasi yksitoista ottelua peräkkäin ilman tappioita. Onnistuneen alkukauden jälkeen Newcastle pelasi kuusi ottelua ilman voittoa. Tammikuun siirtoikkunassa Newcastle hankki Senegalilaisen hyökkääjä Papiss Cissén Freiburgista. Cissé osoittautui hyväksi hankinnaksi tehden 14 ottelussa 13 valioliigamaalia. Demba Ban ja Papiss Cissén johdolla Newcastle sijoittui lopulta Valioliigassa viidenneksi ja selviytyi seuraavaksi Eurooppa-liigaan.


title: Newcastle United FC

text: Kaudesta 2012–2013 muodostui vaikea. Alkukausi oli heikko ja Newcastle vajosi Valioliigan pohjalle erityisesti heikon puolustuksen takia. Tammikuussa Newcastle oli aktiivinen pelaajamarkkinoilla. Hyökkääjä Demba Ba myytiin Chelseaan. Tammikuun aikana joukkueeseen liittyivät ranskalaiset puolustajat Mathieu Debuchy ja Mapou Yanga-Mbiwa ja keskikenttäpelaajat Moussa Sissoko ja Massadio Haïdara sekä hyökkääjä Yoan Gouffran. Uusien hankintojen jälkeen ranskalaisten pelaajien määrä Newcastlessa nousi kymmeneen. Uusien hankintojen ansiosta Newcastlen peliotteet paranivat ja joukkue sijoittui lopulta Valioliigassa kuudenneksitoista. Seuraavasta kaudesta 2013–2014 Newcastle United suoriutui hieman paremmin. Kohtalaisen alkukauden jälkeen Newcastlen nousi Valioliigassa viidenneksi marraskuun voittoputken ansiosta. Queens Park Rangersista lainattu ranskalainen hyökkääjä Loïc Rémy nousi kauden kuluessa suureen rooliin. Kauden käännekohtana on pidetty keskikenttäpelaaja n myyntiä iin. Cabayen jättämä aukko Newcastlen keskikentällä heijastui joukkueen peliesityksiin. Newcastlen loppukausi sujui surkeasti, sillä kauden kymmenestä viimeisestä ottelusta tuloksena oli vain kaksi voittoa ja kahdeksan tappiota. Surkeasta loppukaudesta huolimatta Newcastle sijoittui Valioliigassa kymmenenneksi.Päivitetty 20. elokuuta 2018. + Väli-aikainen manageri


title: Newcastle United FC

text: ei sisällä väliaikaisia managereita


title: Helen Fielding

text: Helen Fielding (s. 19. helmikuuta 1958 Morley, West Yorkshire) on englantilainen kirjailija, jonka tunnetuin teos on Bridget Jones: Elämäni sinkkuna.


title: Helen Fielding

text: Helen Fielding oli innokas lukija teini-iässä ja hän opiskeli myöhemmin englantia Oxfordissa. Opiskelujen jälkeen hän työskenteli BBC:llä vuodesta 1979 alkaen, mutta ei pitänyt työstään ja päätti kirjoittaa.


title: Helen Fielding

text: Fieldingin ensimmäinen kirjallinen teos oli ennen Bridget Jonesia ilmestynyt Afrikkaan sijoittuva satiiri "Cause Celeb".


title: Helen Fielding

text: Bridget Jonesin syntyä edisti Fieldingin rahapula, jonka takia hän alkoi kirjoittamaan kyseisestä aiheesta kolumnia The Independent -sanomalehteen samalla, kun hän suunnitteli Karibialle sijoittuvaa satiiria. Kolumneista tuli suosittuja, jonka johdosta Fielding kokosi niistä kirjan, joka oli menestyi hyvin. Fielding kirjoitti "Bridget Jonesille" kaksi jatko-osaa.


title: Helen Fielding

text: Kaksi ensimmäistä Bridget Jonesista kertovaa kirjaa on filmatisoitu, toinen vuonna 2001 ja toinen 2004. Itse Bridget Jonesin roolin täyttäminen muodostui ongelmaksi ja yllättävästi texaslainen Renée Zellweger sai osan. Päätös aiheutti keskustelua mm. siitä, voiko Yhdysvalloissa kasvanut nainen esittää brittihahmoa uskottavasti.


title: Helen Fielding

text: Ensimmäisten Bridget Jones -kirjojen juonet perustuvat löyhästi Jane Austenin romaaniin Ylpeys ja ennakkoluulo, ja myös päähenkilöistä yhden, Darcyn, nimi on sama kuin Austenin teoksessa, minkä myös Fieldingin romaanin kertoja huomaa. Tapahtumat sijoittuvat kuitenkin nykyaikaan ja hahmot ovat selkeästi 1990-luvun kaupunkilaisia sinkkuja.


title: AS-28

text: AS-28 on Venäjän laivaston Priz-luokan minisukellusvene. Se on 13,5 metriä pitkä, 5,7 metriä korkea ja se voi työskennellä 1000 metrin syvyydessä.


title: AS-28

text: AS-28:n ilmoitettiin juuttuneen pohjaan kalastusverkon vuoksi 5. elokuuta 2005. Ilmoitus tuli sen jälkeen kun Kamšatkan Petropavlovskin Radio 3:n toimitukseen oli tullut itkuinen puhelinsoitto, jossa naisääni kertoi sukellusveneen uponneen. Vene oli juuttunut 190 metrin syvyyteen jo 4. elokuuta vajaan kahdenkymmenen kilometrin päähän Kamšatkan niemimaalta, mutta asiasta ei ollut tiedotettu.


title: AS-28

text: Radiolähetyksen jälkeen tieto levisi muihin Venäjän tiedotusvälineisiin ja Venäjän Tyynenmeren laivasto ilmoitti, että minisukellusvene oli juuttunut pohjaan kalastusverkkojen vuoksi. Koska alueella ei toimittajien saamien tietojen mukaan ollut harjoitettu kalastusta (myöhemmin ilmenee, että verkko oli todennäköisesti salametsästäjien) ja koska ilmoitettua sukellusvenettä voitiin myös käyttää merikuuntelusensoreiden huoltamiseen ilmeni, että sukellusvene oli juuttunut kuuntelulaitteiston antennissa olevaan 60 tonnin painoisen ankkurin kaapeliin, koska näkyvyys laitteistoa kiertäessä oli ollut niin heikko.


title: AS-28

text: Venäjä ei kuitenkaan Kurskin onnettomuuden tapaan enää kieltäytynyt avusta, vaan Britannian laivasto kuljetti paikalle yhden miehittämättömän Scorpio 45 -kauko-ohjauslaitteen (Remotely operated underwater vehicle, "ROV") ja Yhdysvaltain laivasto kaksi mallista paranneltua Super Scorpiota. Yhteensä kommodori Ian Richesin johtamassa pelastusryhmässä oli 29 jäsentä. Pelastusoperaatio toteutettiin kaksi tuntia aikaisemmin paikalle saapuneella brittien Scorpiolla. Brittien tuloa odotellessa yrittivät venäläiset alukset nostaa sukellusvenettä vaijerilla pohjasta hinatakseen sen matalammalle. Yritys epäonnistui.


title: AS-28

text: Miehistö vietti lämpöä pitäviin pukuihin pukeutuneena sähköä säästäen pimeässä kolme vuorokautta lämpötilan laskiessa 4 asteeseen. 7. elokuuta kaikki seitsemän minisukellusveneen miehistön jäsentä pelastettiin brittien Scorpion leikattua pienoissukellusvenettä pidättelevän antennin ja kalastusverkon. Minisukellusvene nousi pintaan sunnuntaina kello 16:26 paikallista aikaa. Pelastumisen jälkeen miehistö vietiin sairaalaan tutkimuksia varten.


title: AS-28

text: Minisukellusveneen tehtävänä oli kapteeni Valeri Lepetjukhan mukaan tarkastaa kuuntelulaite. Tarkastaessaan merikuuntelusensorin antennia sitä eri puolilta he kiersivät roikkuvaa kaapelia ja juuttuivat verkkoon. He eivät voineet palata, koska ei ollut valoa peruutussuuntaan.


title: AS-28

text: Minisukellusveneessä oli seitsemän hengen miehistö, joista yksi oli sukellusveneen suunnitelleen yrityksen apulaispääsuunnittelija. Hänen mukaansa ei kyseistä minisukellusvenettä olisi pitänyt ensinkään käyttää kyseiseen operaatioon, vaan laivaston miehittämättömiä kauko-ohjattavia kapseleita.


title: AS-28

text: Venäjän Tyynenmeren laivaston apulaissyyttäjä Roman Kolbanovin mukaan he epäilevät sukellusveneen matkalle valmistelleen ja sen matkaa valvoneiden upseereiden syyllistyneen toistaiseksi tarkemmin määrittelemättömiin laiminlyönteihin.


title: AS-28

text: Venäjän puolustusministeri Sergei Ivanovin mukaan hän vaatii pelastustoiminnan olevan tärkeiden asioiden joukossa ja mainitsi, että heillä kyllä oli Super Scorpionia vastaava laite, mutta että sen purkaminen kuljetuskuntoon ja kuljettaminen Pohjoisen Jäämeren laivastolta Tyynenmeren laivastolle olisi kestänyt enemmän aikaa kuin avunpyyntö briteille. Hän lisäksi mainitsi Venäjän hankkivan varusteineen kaksi Scorpio 45:ä, ja etteivät venäläiset varusteet ole yhteensopivia niiden kanssa. Venäjän presidentti Vladimir Putin valtuutti puolustusministeri Servei Ivanovin myöntämään mitalit pelastajille.


title: AS-28

text: Venäjän laivaston yleisesikunnan päällikkö perjantaina 12. elokuuta 2005 ilmoitti RIA-Novostille, että Venäjä hankkii Britanniasta noin kolmen miljoonan dollarin Panther-robottisukellusveneen, mikä toimii Venäjän oloissa Scorpio 45:ä paremmin.


title: AS-28

text: Britannian laivastoasiamies Jonathan Halloway ilmoitti tiedotusvälineille, että pelastusoperaation alustavaksi hinnaksi muodostuu noin 205 000 puntaa, mikä sisältää myös Scorpio 45:n kuljettamisen C-17-lentokoneella paikalle. Venäjän Tyynenmeren laivaston syyttäjänviraston arvion mukaan kustannukset ovat vähintään 10 miljoonaa ruplaa. Syyttäjänvirasto jatkaa kokonaisvahingon arvioimista ja määrittelee asiasta vastuullisena pidettävien henkilöiden joukkoa. Summassa ei ole vielä Venäjän Yhdysvalloilta ja Japanilta pyytämää arviota Yhdysvaltain laivaston ja Japanin itsepuolustusvoimien laivaston osuudesta koko pelastusoperaatiossa.


title: AS-28

text: Radio 3:n mukaan Koillis-Venäjän asevoimien sairaanhoidosta vastaavan Jevgeni Petrovin mukaan asoita hoitava ryhmä ei anna mitään tietoa miehistön tilasta sotilassairaalassa Radio 3:n, Kamšatkan STS-television tai Kamšatskoje Vremja-sanomalehdelle. Perusteeksi esitetään, ettei se ole puhelimessa keskusteltavaa asiaa. Radio 3 epäilee ryhmää lehtimiesten laillisten oikeuksien loukkaamisesta asiassa, mikä ei ole sotilassalaisuus, koska se on jo ollut esillä joukkotiedotusvälineissä.


title: Jacques Le Goff

text: Jacques Le Goff (1. tammikuuta 1924 Toulon – 1. huhtikuuta 2014 Pariisi) oli ranskalainen historioitsija, keskiajan tutkija, annalistisen koulukunnan edustaja ja pedagogi.


title: Jacques Le Goff

text: Le Goffin kehitysvuodet sattuivat Euroopan historian suureen myllerrykseen. Kuitenkin hän elämäkerrassaan "À la recherche du Moyen Âge" (2002) kertoo miten hän selviytyi myllerryksistä lukemalla Walter Scottin Ivanhoeta kun oli 12 vuoden ikäinen. Myöhemmin hänen tutkimustyönsä johdatti hänet uudelleen tuohon synkkänä pidettyyn aikaan.


title: Jacques Le Goff

text: Pariisin vapautumisen aikaan 1944 hän meni Louis-le-Grand-lyseon valmistavalle luokalle ja tämän suoritettuaan hän läpäisi pääsykokeen École Normale Supérieureen, pariisilaiseen eliittikouluun, joka valmistaa opettajia, mutta joka on samalla toiminut myös eräänlaisena ranskalaisten älykköjen valmistuslaitoksena. Valmistuttuaan tästä korkeakoulusta toimi Le Goff opettajana, sillä vuonna 1950 hän suoritti "aggrégation" eli tutkinnon, joka oikeuttaa lukion lehtorin virkaan ja opetustyöhön myös yliopistossa. Lisäksi hän on opiskellut ja tehnyt tutkimustyötä mm. Oxfordissa, Ecole Françaisessa Roomassa, Lillen yliopistossa ja Kaarlen yliopistossa Prahassa.


title: Jacques Le Goff

text: Arvokkaan ja laajan tutkimus- ja opetustyönsä Le Goff on suorittanut "École pratique des hautes études"-instituutin 6:ssa osastossa vuosina 1962–1993. Sinne hänet houkutteli työskentelemään tunnettu annalistihistorioitsija Fernand Braudel. Vuonna 1972 hän seurasi Fernand Braudelia "École des hautes Études en Sciences Sociales" -oppi- ja tutkimuslaitoksen johdossa. Tätä laitosta hän johti vuoteen 1977.


title: Jacques Le Goff

text: Eräänä aikamme suurimpana keskiajan asiantuntijana Le Goff lukeutui vanhaan ranskalaiseen historiankirjoituksen perinteeseen, joka yhdistää tutkimuksissaan historian ja maantieteen. Esikuvinaan hänelle olivat hänelle läheiset Fernand Braudel (1902–1985) ja Maurice Lombard (1904–1965). Historiantutkimuksen prosessissaan Jacques Le Goff osasi yhdistää tuloksekkaalla tavalla ajan ja paikan pohdintoihin myös inhimillisen näkökulman ja tämä juuri on annalistisen koulukunnan avainteemoja.


title: Jacques Le Goff

text: Tuotannossaan Le Goff oli monipuolinen. Keskeinen osa siinä oli historianfilosofisilla teoksilla kuten Pierre Noran kanssa yhteistyössä toimittamalla 3 osaisella "Faire de l'histoire" -teoksella. Historian opetus oli mm. Marc Blochin tavoin lähellä Le Goffin kiinnostusta ja pitkän uransa aikana hän uudisti ja päivitti jatkuvasti jo vuonna 1962 ensimmäisen kerran julkaisemaansa historian oppikirjaa.


title: Jacques Le Goff

text: Vaikka Le Goff ilmoitti itse olevansa agnostikko, niin hän laati yhteistyössä René Rémondin ja Calaude Santinellin kanssa Euroopan uskonnollisen elämän historiaa.


title: Jacques Le Goff

text: Le Goff toimi myös annalistisen koulukunnan lehden "Annales d’histoire économique et sociale" avustajana ja toimittajana. Hänen oppilaansa ovat uskollisesti kehitelleet Le Goffin ajatuksia ja ohjanneet historiankirjoitusta vahvaan yhteistyöhön antropologian kanssa. Eläkkeellä Le Goff suuntasi huomionsa antropologiaan ja hän korosti itsekin juuri yhteistyötä antropologian, sen tutkimuksen ja filosofian kanssa.


title: Jacques Le Goff

text: Suuri osa Le Goffin laajasta tuotannosta on käännetty lukuisille eurooppalaisille kielille.


title: Äkräs

text: Äkräs on Mikael Agricolan ensimmäisenä mainitsema karjalaisten monipuolinen sadon ja kasvillisuuden haltija.


title: Äkräs

text:
Agricolan Dauidin Psalttarin "epäjumalien" luettelossa vuodelta 1551 sanotaan:
Egres loi herneet, pavut ja nauriit sekä antoi kaalit, pellavat ja hamput:


title: Äkräs

text: Sigfridus Aronus Forsiuksen latinankielisessä runomuotoisessa versiossa Agricolan luettelosta Egres antoi pellavia, papuja ja nauriita:


title: Äkräs

text: Vaikka Agricola mainitseekin Äkräsin nimenomaan karjalaisten jumalien joukossa, on se tunnettu ilmeisesti myös Länsi-Suomessa muodossa Äyräs.


title: Äkräs

text: Myöhemmässä kansanperinteessä Äkräs esiintyy erityisesti nauriiden suojelijana. Itä-Karjalan Vuokkiniemellä Vuonnisen kylässä on "nakriita" eli nauriita kylvettäessä sanottu:


title: Äkräs

text: Kylvön jälkeen saatettiin naurismaalle heittää Kontokissa lakkia tai kuppia ja samalla rukoilla:


title: Äkräs

text: Amerikasta peräisin olevan perunan korvattua myöhemmin nauriin Äkrästä alettiin pitää myös perunoiden suojelijana. Salmissa nimitettiin Ägröi-kuninkaaksi suurta perunaa, johon oli kasvanut yhteen pari kolme pienempää perunaa.


title: Äkräs

text: Kaksoisnaurista, kaksoisperunaa tai muuten erikoista naurista tai perunaa on Itä-Suomessa ja Venäjän Karjalassa kutsuttu nimillä äkräs, äkröi ja pyhä-äkräs. Tällaisten yhteenkasvaneiden juuresten löytämisen uskottiin merkitsevän menestystä tai hedelmällisyyttä, kuten kaksosia.


title: Äkräs

text: Pellon Äkrääksi kutsuttiin Polvijärvellä uhripuuta, jolle uhrattiin sadosta. Paltamossa pellon Äkräälle tehtiin kylvöleipä.


title: Äkräs

text: Viljo Alanen näkee Äkrään sadon antajan lisäksi pellon vartijana, joka vartioi satoa, mutta myös vaati uhreja. Äkräs on tarkoittanut joillain paikkakunnilla suuruuttaan haljennutta naurista - Korpilahdella ja Hämeessä on tällaisista nauriista sanottu, että se on huutanut varkaan perään niin lujaa että on haljennut. Hämeessä on Alasen mukaan sanottu sananpartena, että joku "huutaa kuin äyräsperkele". Janakkalassa haljenneen nauriin sanottiin haljenneen naurettuaan epäonnistunutta varkausyritystä. Alasen mielestä varkaan perään huutavalla Äkräällä on siis maan haltijaa ja rajanhaltijaa muistuttavia ominaisuuksia - rajanhaltija nimenomaan huutaa, kun sen vartioimaa rajaa loukataan.


title: Äkräs

text: Äyräs esiintyy joissain loitsuissa, kuten tässä pyhäjokelaisessa kivensynty-loitsussa. Tässäkin yhteydessä mainitaan pelto.


title: Äkräs

text: Uno Harva huomauttaa, että Ägräs esiintyi Itä-Suomessa sukunimenä eri johdannaisineen - kirkonkirkoissa esiintyvät muun muassa nimet "Ägräs", "Ägrämöinen", "Ägrein", "Äyreinen" ja "Egreilinen". Menetetyssä Karjalassa oli myös Äyräpään kunta.


title: Äkräs

text: Koska Äkräkseen nimeen liittyy hyvin usein epiteetti "pyhä", tutkijat ovat olettaneet että Äkrään taustalla olisi kristillinen pyhimys. Kaarle Krohn oletti että kysymyksessä olisi Pyhä Gregorius, jonka nimi Agricolan Rukouskirjassa tavataan muodossa Pyhä Greus. Martti Haavion teorian mukaan Pyhä Äkräs juontuisi ilmaisusta Pyhä Kros eli siis Pyhä Risti.


title: Äkräs

text: Uno Harva näkee Äkräässä yhteyksiä Jumisiin, latvialaiseen sadon ja hedelmällisyyden jumalaan, jota kuvastaa yhteenkasvanut kaksoistähkä, jumalallinen kaksonen. Harva kertoo, että Poverja Gavrilovin mukaan ainakin myös suomensukuiset votjakit eli udmurtit ovat kunnioittaneet yhteenkasvaneita kaksoistähkiä ja uskoneet niiden tuovan runsautta. Samanlaisia uskomuksia on Harvan mukaan ollut monilla muillakin kansoilla.


title: Äkräs

text: Viljo Alanen pitää Äkrään (jonka länsisuomalainen muoto on siis Äyräs) etymologiana sanaa "äyräs", "pellon äyräs". Äyräs ja rantatörmä ovat usein merkinneet myös pellon rajaa, joka liittyisi Äkräsin ominaisuuksiin pellon vartijana.


title: Aaltoyhtälö

text: Aaltoyhtälö on hyperbolinen toisen kertaluvun osittaisdifferentiaaliyhtälö, joka kuvaa etenevää harmonista aaltoa. Yhtälö saa eri muotoja riippuen siitä, kuinka aaltoa välitetään ja mikä on väliaineena.


title: Aaltoyhtälö

text: Kaikki aallot eivät ole sinimuotoisia eli sinusoidisia. Yksi esimerkki epäsinusoidisesta aallosta on pulssi, joka kulkee "x"-akselin suuntaan osoittavaa narua pitkin nopeudella "c". Pulssin korkeus maasta on φ. Matka, jonka pulssi kulkee ajanhetken "t" ja ajanhetken 0 välillä on "ct".


title: Aaltoyhtälö

text: Yksiulotteisena tämä yhtälö saa muodon:


title: Aaltoyhtälö

text: Tämän yhtälön yleinen ratkaisu, aaltofunktio, (Jean le Rond d'Alembertin antamassa muodossa) on


title: Aaltoyhtälö

text: Tässä formula_3 ja formula_4 voidaan ajatella kahdeksi pulssiksi, jotka etenevät alas narua, toinen "+x" ja toinen "-x" suuntaan. Jos korvaamme ylemmässä yhtälössä "x":n tilalle suunnat "x", "y", "z", saamme kolmessa ulottuvuudessa etenevän aallon yhtälön


title: Aaltoyhtälö

text: missä Laplacen operaattori


title: Aaltoyhtälö

text: Funktio formula_7 esittää aaltoliikkeessä värähtelevää suuretta, joka voi olla esimerkiksi pinnan korkeus veden pinnalla etenevissä aalloissa, paine ääniaalloissa tai sähkökentän voimakkuus sähkömagneettisissa aalloissa. Yhtälössä esiintyvä parametri "v" on aaltoliikkeen nopeus, sähkömagneettisten aaltojen tapauksessa valonnopeus "c".


title: Aaltoyhtälö

text: Epähomogeeninen aaltoyhtälö voi aiheuttaa massan liikettä.


title: Aaltoyhtälö

text: Eräs tunnettu esimerkki aaltoyhtälöstä on Schrödingerin yhtälö, joka kuvaa hiukkasen aaltomaista käyttäytymistä kvanttimekaniikassa. Ratkaisuja tähän yhtälöön ovat aaltofunktiot, joilla voidaan kuvata hiukkasen todennäköisyysjakaumaa.


title: Luonnonilmiö

text: Luonnonilmiö on fysikaalinen tai biologinen tapahtuma, joka ei ole ihmisen keinotekoisesti aiheuttama. Luonnonilmiöitä ovat esimerkiksi tulivuorenpurkaukset, vuorovesi-ilmiö ja mätäneminen.


title: Bayeux’n seinävaate

text: Bayeux’n [] seinävaate (ransk. "La tapisserie de Bayeux" myös "La Tapisserie de la reine Mathilde") on todennäköisesti Vilhelm Valloittajan velipuolen, Bayeux’n piispan Odon teettämä pistokirjontana toteutettu tekstiilityö. Se kertoo kuvasarjojen avulla vuosien 1064 ja 1066 välisistä tapahtumista Englannin ja Ranskan historiassa, erityisesti vuonna 1066 tapahtuneesta Englannin valloituksesta sekä Hastingsin taistelusta. Kuuluisuudestaan huolimatta Bayeux’n seinävaate ei ole ainoa tuona aikana tehty figuratiivinen seinävaate. Jämtlandin maakuntamuseossa Jamtlissa on Överhogdalista löytynyt samoihin aikoihin valmistettu seinävaate.


title: Bayeux’n seinävaate

text: Bayeux’n seinävaatetta luullaan usein kuvakudokseksi. Kuviointi on kuitenkin tehty kirjomalla värillisellä villalangalla 73 metriä pitkälle pellavakankaalle. Vahvimman teorian mukaan se on toteutettu vuosina 1066–1086 Bayeux’n tuomiokirkkoa varten.


title: Bayeux’n seinävaate

text: Seinävaate koostuu kuvaelmasarjoista ja se on korkeudeltaan noin 50 senttiä. Jotkut näkevätkin seinävaatteen tavassa kuvata tapahtumia esikuvan sarjakuville. Kaikkiaan siinä esitetään 626 henkilöä. Asiantuntijoiden näkemysten mukaan seinävaate koostuu 30-70 erillisestä kuvaelmasta. Jokainen niistä on varustettu latinankielisin tekstein. Kuvaelmat ovat toiminnallisia ja eleiltään ilmaisuvoimaisia. Ajan vaatetus, haarniskat, vaunut ja veneet on kuvattu tarkasti ja realistisesti. Syvyysvaikutelma on kuvattu kokoperspektiivin mukaan: edessä olevat veneet ovat takana olevia suurempia.


title: Bayeux’n seinävaate

text: Seinävaatteen alkuperään liittyvistä kysymyksistä tutkijat ovat hyvinkin erimielisiä. Bayeux’n piispa Odo hyväksytään melko yleisesti seinävaatteen tilaajaksi. Sitä vastoin on suuri erimielisyys siitä, kuka seinävaatteen on valmistanut ja missä.


title: Bayeux’n seinävaate

text: Perimätiedon mukaan Vilhelm Valloittajan puolison Matildan hovinaiset ovat seinävaatteen tekijöitä. Toisten mielestä se on valmistettu Englannin maaperällä, Kentissä, Winchesterissä tai Hampshiressä noin kaksikymmentä tai kolmekymmentä vuotta siinä kuvattujen tapahtumien jälkeen.


title: Bayeux’n seinävaate

text: Seinävaate tuo nykykatsojan nähtäväksi historiallisia tapahtumia, joista muuten olisi suhteellisen vähän tietoa. Vuosisatojen aikana vaatteen kuvakertomus on tehnyt myös lukutaidottomille mahdolliseksi saada tietoa noista historiallisista tapahtumista.


title: Bayeux’n seinävaate

text: Varsinaisen tapahtumaketjun lisäksi seinävaate antaa runsaasti tietoja omasta ajastaan. Näin 1000-luvun kirjonta- ja käsityötekniikka yleensä avautuu meille helpoimmin. Lisäksi se antaa tekoajaltaan muuta tietoa rakentamisesta, laivoista sekä rakenteista. Myös Vilhelm Valloittajan hovielämä ja Edvard Tunnustajan linnan hovielämä Westminsterissä avautuvat seinävaatteesta. Lukuisat sotilaat antavat kuvan sotilaiden varustuksesta. Jopa heidän kilpiensä kuviot tuovat tietoa heidän henkilöllisyydestään. Pitkään oletettiin esimerkiksi sotilaiden tuolloin taistelleen kädet hansikkaissa, mutta seinävaate antaa tästäkin toisenlaisen tiedon.


title: Bayeux’n seinävaate

text: Seinävaatteen kuvat kertovat kuningas Edvard Tunnustajan langon jaarli Harald Godwininpojan seikkailuista. Hänen laivansa haaksirikkoutui nykyisen Sommen alueen rannikolle, kreivi Guy de Ponthieun maille vuonna 1064. Harald pelastui ja joutui lunnaita havitelleen kreivi Guyn vangiksi. Kuten seinävaate esittää, Normandian herttua Vilhelmin vakoilija oli paikalla, ja tämän antaman tiedon perusteella herttua edellytti kreivin luovuttavan vangin hänen haltuunsa Roueniin.


title: Bayeux’n seinävaate

text: Tämä tilanne Rouenissa tuo meille esille Haraldin Vilhelmille vannoman valan. Tässä hän lupaa auttaa Vilhelmiä pääsemään Englannin valtaistuimelle Edvard Tunnustajan jälkeen: Vilhelm vaatii kruunua itselleen vaimonsa Mathildan perimyksen perusteella. Tämä Haraldin lupauksen rikkominen saa myöhemmin paavin julistamaan hänet kirkonkiroukseen. Tämän jälkeen seinävaate kertoo Haraldin paluusta Englantiin, jossa hän julistaa itsensä kuninkaaksi Edwardin kuoleman jälkeen.


title: Bayeux’n seinävaate

text: Seinävaate heijastelee normandialaista näkemystä historiasta ja kuvatuista tapahtumista. Eritoten tietenkin Vilhelmin suorittamaa valloitusta ja hänen laillista oikeuttaan Englannin kruunuun korostetaan seinävaatteen kertomuksessa. Harald puolestaan esitetään petturina ja valapattona, vaikka tästä valasta ei ole seinävaatteen kertomuksen lisäksi muita todisteita kuin maininta Guillaume de Potiersin teoksessa "Gesta Guillelmi", joka sekin on normandialainen lähde.


title: Bayeux’n seinävaate

text: Tämän jälkeen seinävaate kuvaa Vilhelm Valloittajan valmistelua sotaretkeään varten. Sitten ovat kuuluisat kuvat Hastingsin taistelusta. Pitkään tutkijat uskoivat, että seinävaatteessa kuvataan Haraldin kuolema nuolen osuttua hänen silmäänsä. Nykyisin tutkijat melko yksimielisesti uskovat, että henkilöiden kohdalla on tapahtunut sekaannus ja kuoleva ritari on Haraldin veli, joka kuoli nuolen surmaamana.


title: Bayeux’n seinävaate

text: Seinävaate on kulkenut läpi kuohuvien vuosisatojen ja säilynyt alkuperäisenä aina nykyaikaan. Vuosisatojen ajan se oli nähtävillä Bayeux’n tuomiokirkossa. Se kätkettiin kuitenkin turvaan suurimpien myllerrysten aikana. Näin tapahtui muun muassa Ranskan suuren vallankumouksen aikana. Lukuisat tiedemiehet tutkivat seinävaatetta 1800-luvulla ja siitä tuli suuri yleisen mielenkiinnon kohde. Seinävaate restauroitiin Bayeux’ssa 1842. Silloin se myös sijoitettiin turvaan lasisuojuksen taakse. Viimeisimmät suojaanviennit tapahtuivat Ranskan-Saksan sodan aikana 1870 ja toisen maailmansodan aikana.


title: Bayeux’n seinävaate

text: Nykyisin seinävaate on nähtävänä Centre Guillaume le Conquérant -museossa Bayeux’n kaupungissa.


title: Korsetti

text: Korsetti eli kureliivi on vartaloa muotoileva vaate, joka on valmistettu tukevasta kankaasta ja sitä muodossa pitävistä luista, jotka ovat nykyisin useimmin metallia tai muovia. Korsetti kiristetään nyörityksen avulla, joka on yleensä selkäpuolella. Korsettien etupuolella on usein plansetti, eli pukemista helpottavat luihin kiinnitetyt hakaset. Alun perin korsetit toimivat alusvaatteina, mutta nykyään niitä valmistetaan myös päällysvaatteiksi. Suurin osa korseteista oli ja on tarkoitettu naisten käyttöön, mutta myös miehet ovat käyttäneet korsetteja solakoittavana ja ryhtiä tukevana alusvaatteena.


title: Korsetti

text: Korsetteja käytettiin jo antiikin Kreikan aikana. Euroopassa pukeuduttiin 1300-1500 -luvuilla tiukkaan räätälöityyn vartaaloon.


title: Korsetti

text: Jo ennen keskiaikaa tunnettiin kureliivit korostaen vyötäröä. Vuoden 1550 tienoilla eurooppalaiset räätälit alkoivat valmistaa nahasta, puusta ja raudasta korsetteja aatelisnaisille. Myöhemmin metallituet korvattiin mm. valaan luilla ja 1800-luvulta alkaen kumilla.


title: Korsetti

text: Varsinainen kureliivi kehittyi ensimmäisenä 1500-1600-luvun Espanjassa, missä korsettia kutsutaan nimellä "vasquine". Muoti levisi sieltä Italiaan ja Ranskaan sekä Englantiin. Korsetti oli aluksia aristokraattinen muoti.


title: Korsetti

text: Korsetteja alettiin neuloa koneellisesti 1800-luvun alussa. Korsetista tuli arkipäiväinen vaatekappale ylellisyystuotteen sijaan.1830-luvulla ihannevyötärö oli ampiais- tai hämähäkkivyötärö. Se on niin kapea, että sen ympäri yltää kahden käden sormin. Korsetin kiristäminen tarpeeksi tiukaksi oli mahdollista uuden keksinnön metallisten nyörinreikien ansiosta. Kumilankoja sisältävät ”hygieeniset korsetit” tulevat käyttöön 1860-luvulla. Näitäkään korsetteja ei juuri voinut pestä, nimestään huolimatta. Samaan aikaan ilmestyvät myyntiin ensimmäiset värilliset satiinikorsetit – mustat, punaiset ja harmaat.


title: Korsetti

text: 1880-luvulla ihannevyötärönmitta oli 33 senttiä. Korsettiin pukeuduttiin jo aamulla ja korsettia piti kiristää muutaman tunnin välein, kunnes vartalo on iltaan mennessä halutun muotoinen.


title: Korsetti

text: Heti 1900-luvun alussa tietoisuuteen tuli myös ilmiö kuremaksa, koska kureliiviit ja vaatteet sidottiin ahtaalle aiheuttaen maksan epämuodostuman. 1920-luvulla vartalon naiselliset piirteet unohtuvat vähitellen, rintoja latistetaan, lantiota korostettin ja vyötärö jätettiin huomiotta. Muotiin tulee suora linja ja poikamainen muoti. Vetoketju keksitään myös 1930-luvulla, joka lisää liivien käyttömukavuutta.


title: Korsetti

text: Korsettia käyttäviä miehiä luonnollisesti pilkattiin. Mutta ratsuväensotilaat esim. käyttivät selän tukena nahasta tehtyä korsettia. Miesten korsettia kutsuttiinkin sotilaalliselta kalskahtavalla nimellä ”Marlboro”. Myös 1800-luvun muotitietoiset herrasmiehet käyttivät korsettia, koska hoikka ja elegantin vartalo oli tavoitteena.


title: Korsetti

text: Transvestiitit ja sadomasokistit vaikuttivat 1800-luvulla osittain huonon maineeseen. Viktoriaanisena aikana ihmiset kuvasivat eroottisia roolileikkejä, joissa ”tuhmat” nyöritettiin tiukkoihin korsetteihin. Nämä kertomukset loivat erotiikan ja fetisismin osaltaan korsetin ympärille.


title: Korsetti

text: Korsetti voi olla niin sanottu vyötärökorsetti, jolloin se muokkaa vain vyötäröä, tai se voi ulottua rintojen yli ja alas lantiolle, jolloin se tukee ja muotoilee kehoa enemmän. 1900-luvun alussa oli käytössä malleja, jotka ylsivät jopa reisille. Nämä korsetit eivät kuitenkaan olleet alas asti luitettuja.


title: Korsetti

text: Historian aikana on ollut monenlaisia korsettityyppejä. Haluttu vyötärön kapeus, siluetti, vyötärölinjan paikka ja ylävartalon muoto ovat muuttuneet muodin mukaan ja näihin kaikkiin on voitu vaikuttaa eri tavoin leikatuilla ja luitetuilla korseteilla. 1700-luvulla käytetyt korsetit asettivat vyötärön melko alas ja ne olivat kokonaan luitettuja. Myöhemmin luiden määrä vaihteli, ja suurimmassa osassa korseteista oli luita 15–30 kappaletta korsetista ja käyttäjän koosta riippuen. 1900-luvun alussa esiteltiin uudenlainen niin sanottu S-korsetti, joka työnsi naisen rinnan eteen ja takamuksen taakse synnyttäen S-kirjainta muistuttavan sivusiluetin. S-korsetin tarkoitus oli olla terveellinen ja muodikas vaihtoehto aiemmalle viktoriaanisen tyylin korsetille, mutta siitäkin tuli naisille väline saada entistäkin kapeampi vyötärö.


title: Korsetti

text: Korsettia käytetään myös skolioosin hoitomuotona. Skolioosikorsetti poikkeaa sikäli tavallisesta korsetista, että se on suunniteltu ainoastaan sairauden hoitoon.


title: Korsetti

text: Korsetilla ei saa aikaan hetkessä dramaattisen kapeaa vyötäröä; sellaisen saavuttaminen vie aikaa. Kuitenkin jo ensimmäisellä käyttökerralla korsetilla voi henkilöstä riippuen pienentää vyötäröä kymmenisen senttiä. Vyötärö muuttuu myös kapeamman näköiseksi edestä ja takaa katsottuna, sillä vyötärön muoto muuttuu korsetissa soikeasta pyöreämmäksi. Vyötärön jatkuvaa ja tuloshakuista muokkausta korsetin avulla kutsutaan englanniksi nimellä "tight-lacing". Tight-lacingissä tavoitteena on saavuttaa yhä kapeampi vyötärö vaihtamalla korsetti ajan myötä yhä pienemmäksi. Jotkut tight-lacingin harrastajat käyttävät korsettia jopa 23 tuntia vuorokaudessa ja riisuvat sen vain peseytymisen ja selkälihasten kunnon ylläpitämiseen tarvittavan voimistelun ajaksi. Pienivyötäröisin nykyisin elävä ihminen on Cathie Jung, jonka vyötärön ympärysmitta korsetissa on noin 38 cm.


title: Korsetti

text: Korsetti sopii myös monille selkäkivuista kärsiville ja tukee hyvin rintoja. Tästä on etua suuririntaisille naisille, jotka voivat saada rintojensa vuoksi lihaskipuja. Korsetti myös pakottaa pitämään selän suorana, joten se sopii hyvin istumatyötä tekeville. Toisaalta korsetin käyttäminen rajoittaa keskivartalon liikkuvuutta sekä taipumisen että kiertymisen suhteen.


title: Korsetti

text: Korsetti on tärkeä osa monissa eri pukeutumistyyleissä. Monet gootit pitävät usein erilaisia korsetteja ja korseletteja. Korsetteja myös valmistetaan nykyään useista eri materiaaleista ja monia eri malleja. Korsettia käytetään nykyään myös ilta- tai juhlapuvun kanssa erilaisissa juhlavissa tilaisuuksissa, kuten häissä ja opiskelijoiden vanhojen tansseissa.


title: Korsetti

text: Yleisen harhaluulon mukaan korsetti olisi vahingollinen, jopa vaarallinen. Tämä ei kuitenkaan nykyaikana pidä paikkaansa, jos korsetti on suunniteltu mukautumaan käyttäjän omiin linjoihin. Korsetin ei koskaan saisi sattua päällä, vaan käyttöön täytyy totutella vähitellen ja omaa vartaloaan täytyy kuunnella. Kiristykseen tottuminen on hyvin yksilöllistä riippuen esimerkiksi iästä ja synnynnäisestä ruumiinrakenteesta. Korsetin käyttöä ei kuitenkaan suositella aloittamaan hyvin nuorena.


title: Korsetti

text: Korsetiksi kutsutaan usein virheellisesti mahdollisesti muoviluilla luitettuja korsetin näköisiä, mutta vartaloa tuskin lainkaan muokkaavia vaatekappaleita. Sanaa "korsetti" tulisi käyttää ainoastaan vartalon tukemiseen ja muokkaukseen tarkoitetuista, tietyt ominaisuudet omaavista vaatekappaleista. Koristekäyttöön tarkoitetuista, korsetin mallisista alusvaatteista tulisi käyttää nimitystä "korseletti".


title: Korsetti

text: Korsetin tukiosia kutsutaan materiaalista riippumatta luiksi. Useimpien korsettien edessä on plansetti eli jäykkä luupari.


title: Korsetti

text: Korsetissa käytetään yleisimmin teräsluuta sen tukevan rakenteen vuoksi. Taipumattomuutensa vuoksi teräsluu tosin soveltuu huonosti kaartuviin saumoihin, joihin käytetään yleisimmin niin kutsuttua spiraaliluuta tai synteettistä valaanluuta. Menneille vuosisadoille tyypillisen aidon valaanluun käyttöä ei enää harjoiteta sen huonon saatavuuden ja valaanpyynnin eettisen arveluttavuuden vuoksi. Korsetissa on luita on yleensä vähintään kymmenen, joskin korsetin malli ja käyttäjän koko vaikuttavat asiaan. Korsetissa saattaa olla jopa useita kymmeniä luita.


title: Korsetti

text: Eräissä historiallisissa korsettimalleissa käytettiin luina varpukimppuja. Näissä korseteissa oli tavanomaista paljon enemmän luukujia varpukimppujen suhteellisen heikkouden vuoksi.


title: Korsetti

text: Korsetti on henkilökohtainen, kantajansa muotojen mukaan muovautuva vaate. Korsetin antamista sovitettavaksi muille kuin käyttäjälle ei suositella, sillä jatkuva uudestaan mukautuminen heikentää korsetin ompeleita ja kangasta.


title: Kerubi

text: Kerubit ovat kristillisessä mytologiassa esiintyviä enkelihahmoja. Kerubit mainitaan usein Vanhassa testamentissa ja kerran myös Uudessa testamentissa. Nimi kerubi on peräisin assyrian sanasta kirubu "olla lähellä". Tällä viitataan siihen, että kerubit ovat Jumalan lähimpiä seuralaisia ja palvelijoita. Kerubi-sanan alkuperän on nähty myös viittaavan joko esirukoilijapappiin tai eläinhahmoiseen olentoon, jollaiseksi se esimerkiksi Hesekielin kirjassa (1:5-12) kuvataan. Keskiaikaisen katolisen teologian mukaan kerubit ja serafit olivat enkeleiden hierarkiassa ylimpänä. Kirkkotaiteessa kerubi esitetään yleensä nelisiipisenä.


title: Kerubi

text: Vanhassa testamentissa kerubi esiintyy tavallisimmin kohdissa, joissa kerrotaan liiton arkun ja temppelin koristelusta. Kerubihahmo on siis pyhien paikkojen ja Jumalan ilmestyksen vertauskuva.


title: Kerubi

text: Taidehistoriassa kerubeiksi kutsutaan toisinaan puttoja, pullukoita pikkuenkeleitä, joita varsinkin barokin aika suosi. Tällainen hahmo on varsin kaukana Hesekielin kirjassa mainitusta tetramorfista, nelihahmoisesta enkeliolennosta, jolla on ihmisen, leijonan, härän ja kotkan kasvot. Tästä hahmosta on myös johdettu Raamatun neljän evankelistan vertauskuvat: Matteus on ihminen, Markus on leijona, Luukas on härkä ja Johannes on kotka.


title: Thomas Malthus

text: Thomas Robert Malthus (14. helmikuuta 1766 – 23. joulukuuta 1834) oli englantilainen pappi, väestötieteilijä ja taloustieteilijä. Hänet tunnetaan pessimistisestä väestönkasvua koskevasta ennusteestaan.


title: Thomas Malthus

text: Malthus syntyi varakkaaseen perheeseen. Hänen isänsä oli filosofi David Humen ystävä. Nuori Malthus sai aluksi kotiopetusta, ja vuodesta 1784 hän opiskeli Cambridgen yliopiston Jesus Collegessa. Malthus suoritti loppututkinnon matematiikassa, mutta hän opiskeli innokkaasti myös kieliä kuten latinaa ja kreikkaa. Hän valmistui maisteriksi 1791, ja 1797 hänet vihittiin anglikaanisen kirkon papiksi.


title: Thomas Malthus

text: Malthus meni naimisiin Harriet Eckersallin kanssa vuonna 1804, ja he saivat kolme lasta. Vuonna 1805 hänestä tuli Britannian ja ehkä koko maailman ensimmäinen kansantaloustieteen professori East India Company Collegessa, joka sijaitsi Haileyburyssa. Taloustieteen professorina toimiessaan Malthus kehitti teorian kysyntään vastaavan tarjonnan ongelmista. Teoriaa ei tuolloin pidetty arvossa, mutta se nousi uudestaan esille suuren laman ja John Maynard Keynesin kehittämän taloustieteen myötä. Malthus kuoli vuonna 1834 lähellä Bathia, Somersetissa.


title: Thomas Malthus

text: Malthusin näkemykset kehittyivät enimmäkseen vastauksena hänen isänsä ystäväpiirin edustajien, kuten William Godwinin ja Jean-Jacques Rousseaun, optimistisiin näkemyksiin. Vuonna 1798 Malthus julkaisi väestötieteellisen pääteoksensa "An Essay on the Principle of Population", jossa hän ennusti väestönkasvun johtavan ravinnon vähentymiseen henkeä kohden. Ennustus perustui ajatukseen, jonka mukaan väestö kasvaa rajoittamattomana geometrisen sarjan mukaan (kuten 2, 4, 8, 16, 32, 64, 128...) kun taas ravintovarat kasvavat aritmeettisessa sarjassa (kuten 1, 2, 3, 4, 5, 6, 7...). Malthus ei hyväksynyt ehkäisyä vaan kehotti ihmisiä rajoittamaan syntyvyyttä vain seksuaalisen pidättäytymisen ja myöhäisen avioitumisen avulla. Malthusin teoriassa kasvavan väestön ongelman nähdään koskevan lähinnä työläisiä ja köyhälistöä, ja myös syntyvyyden säätely piti hänen näkemyksensä mukaan kohdistaa vain näihin luokkiin.


title: Thomas Malthus

text: Malthusin teorialla oli suuri vaikutus myöhempään väestöteoriaan. Ennen Malthusia korkea syntyvyys oli nähty taloudellisesti vain positiivisena seikkana, sillä se lisäsi kansantaloudessa työvoiman tarjontaa. Malthus tarkasteli asiaa uudesta näkökulmasta ja sai useimmat aikansa taloustieteilijät vakuuttuneeksi, että korkea syntyvyys vähentäisi tuotantoa asukasta kohden, vaikka lisääkin tuotantoa absoluuttisessa mielessä.


title: Thomas Malthus

text: 1830-luvulla Malthusin kirjoituksilla oli suuri vaikutus whig-puolueen suorittamiin uudistuksiin, joilla karsittiin sosiaaliavustuksia (Köyhäin lakien muutos, 1834). Jo vuonna 1801 Britanniassa aloitettu väestönlaskenta liittyi niin ikään Malthusin kirjoituksiin. Malthusin teoria vaikutti myös evoluutioteorian tärkeimpiin kehittäjiin, Charles Darwiniin ja Alfred Russel Wallaceen. Darwin selitti pääteoksensa olevan sovellus Malthusin opeista ei-inhimillisen toiminnan alueelle. Samoin vastaavan evoluutioteorian Darwinista tietämättä kehittänyt Wallace myönsi Malthusin vaikutuksen olleen ratkaisevan tärkeä omalle teorialleen. Vaikka Malthus itse oli vastustanut ehkäisyvälineitä, hänen teoriansa innoitti Francis Placea (1771-1854), joka johti ehkäisyvälineiden käyttöä puolustavaa uusmalthusilaiseksi kutsuttua liikettä.


title: Thomas Malthus

text: Edelleen on huomattavasti uusmalthusilaisiksi kutsuttuja väestötieteilijöitä, joiden mukaan rajoittamaton väestönkasvu johtaa lopulta suureen katastrofiin. Samoin väestönkasvua on säädelty paljon myös käytännössä. Esimerkiksi Kiinassa on ollut 1970-luvun lopulta alkaen voimassa väestönkasvua säätelevä yhden lapsen politiikka. Malthusin huomattavimpia seuraajia oli 1960-luvulla "The Population Bomb" -nimisen kirjan julkaissut Paul Ehrlich, joka ennusti suuren väestöräjähdyksen koittavan 1970-luvulla. Nykyään tunnetuimpia uusmalthusilaisia on esimerkiksi Worldwatch-instituutin johtaja Lester Brown.


title: Turvakytkin (yhtye)

text: Turvakytkin on vuonna 2001 perustettu kristillistä musiikkia soittava yhtye, joka on julkaissut kolme kokopitkää levyä. Reilu vuosi viimeisimmän levynsä ilmestymisen jälkeen Turvakytkin jäi määrittelemättömän pituiselle tauolle. Levyjen musiikillinen tyylisuuntaus on pop/rock. Turvakytkin toimi Suomen Raamattuopiston nuorisotyön yhteydessä.


title: Turvakytkin (yhtye)

text: Turvakytkin keikkaili pääasiassa seurakuntien järjestämissä tilaisuuksissa ja erilaisissa kristillisissä nuorisotapahtumissa, kuten esimerkiksi Maata Näkyvissä-festivaaleilla.


title: Turvakytkin (yhtye)

text: Turvakytkimen jäätyä tauolle laulaja-lauluntekijä Tommi Kalenius on jatkanut musiikin tekemistä soolouralla.


title: Carrhaen taistelu

text: Carrhaen taistelu käytiin prokonsuli Marcus Licinius Crassuksen johtamien roomalaisten ja kenraali Surenan johtamien parthialaisten välillä nykyisessä Turkissa lähellä Syyrian rajaa 53 eaa. Carrhae oli yksi roomalaisten suurimmista tappioista.


title: Carrhaen taistelu

text: Crassus oli saanut prokonsulina provinssikseen Syyrian ja hän päätti käyttää tilaisuutta hyväkseen aloittamalla sodan Parthiaa vastaan. Vaikka roomalaisilla oli suuri ylivoima, eivät he pystyneet lyömään parthialaisia, joista suurin osa oli kevyttä ratsuväkeä. Parthialaiset saattoivat ampua jousillaan roomalaisten tiheisiin riveihin. Kun roomalaiset yrittivät hyökätä, perääntyivät parthialaiset samalla ampuen. Tämän jälkeen parthialaisten katafrakti-ratsuväki löi joukosta erkaantuneet roomalaiset.


title: Carrhaen taistelu

text: Taistelun aikana Crassus jäi parthialaiskenraali Surenan vangiksi. Tämä nöyryytti Crassusta ja lopulta teloitutti hänet. Sen jälkeen hänen päänsä lähetettiin Parthian kuninkaan Orodes II:n nähtäväksi.


title: Carrhaen taistelu

text: Pliniuksen mukaan taisteluun osallistunut ja vangiksi joutunut roomalaislegioona karkasi ja katosi. Parthialaisten tietojen mukaan he joutuivat parthialaisten vangiksi. Nämä lähettivät vangitun legioonan sotavankeina Pohjois-Afganistaniin. Matkalla he karkasivat ja perustivat Gobin autiomaan lähelle Kiinaan Lijiangin kaupungin, jonka nimi kiinaksi merkitsee Roomaa. Ajan kiinalaislähteet kuvailevat kaupungin asukkaita pitkiksi, vaaleahiuksisiksi ja sinisilmäisiksi.


title: Odovakar

text: Odovakar (435–493) oli germaaniheimo herulien päällikkö. Hän syrjäytti Länsi-Rooman viimeisen keisarin Romulus Augustuluksen vuonna 476. Hän myös otti hengiltä keisarin isän Oresteen. Odovakar jäi Italiaan kuninkaaksi muodollisesti Itä-Rooman keisarin vasallina. Hän olisi voinut nimittää uuden keisarin nukkehallitsijakseen, mutta päätti kuitenkin palauttaa keisarin tunnusmerkit Itä-Roomaan. Odovakar kuoli, kun Teoderik Suuri valtasi hänen valtakuntansa ja tarinan mukaan syöksi juhlissa Odovakarin omaan miekkaansa.


title: Carl Gustaf Armfelt (vanhempi)

text: Carl Gustaf Armfelt vanhempi (nimi kirjoitetaan myös "Armfeldt", 9. marraskuuta 1666, Inkeri – 24. lokakuuta, 1736 Isnäsin kartano, Pernaja) oli suomalainen kenraali ja Suomessa olleiden joukkojen ylipäällikkö suuressa Pohjan sodassa vuosina 1713–1714.


title: Carl Gustaf Armfelt (vanhempi)

text: Armfelt aloitti uransa kenraali Otto Wellingkin paašina. Hän liittyi vuonna 1683 Uudenmaan ratsuväkeen ja sai korpraalin arvon. Koska Armfelt halusi sotakokemusta, hän liittyi Ranskan armeijaan, jossa hän osallistui muun muassa Italiassa Nizzan, Villa Francan ja Suzan piirityksiin sekä Brabantissa Valenciennesin ja Athin piirityksiin. Ranskan armeijassa Armfelt yleni kapteeniksi. Hän palasi takaisin Ruotsiin vuonna 1697 ja suuren Pohjan sodan sytyttyä hänet nimitettiin Suomen armeijan ratsuväen kenraaliadjutantiksi 9. tammikuuta 1701. Hän haavoittui heinäkuussa 1703 Rajajoella käydyssä taistelussa, ilmeisesti lievästi ja ehkä olkapäähän. Armfelt johti 26. tammikuuta Retusaareen tehtyä 1000 miehen vahvuista onnistunutta hävityshyökkäystä. Kevättalvella 1706 Armfelt johti Kaprion seudulle tehtyä 100 miehen vahvuista onnistunutta ryöstöretkeä. Armfelt osallistui 1708 Lybeckerin Inkerinmaan sotaretkelle ja oli mukana Karhilan ja Kaprion taisteluissa, jossa hän johti Ruotsin armeijan oikeaa siipeä.


title: Carl Gustaf Armfelt (vanhempi)

text: Armfelt nimettiin Viipurinläänin kaksikasratsuväen everstiksi 26. maaliskuuta 1707 ja uudelleen perustetun Karjalan ratsurykmentin everstiksi joulukuussa 1709. Elokuussa 1710 hänet lähetettiin 1000 miehen kanssa Savoon ja hän saapui Savonlinnaan 15. elokuuta. Elokuussa 1710 venäläiset löivät Armfeltin johtaman alle sadan miehen joukon pienessä kahakassa. Armfelt oli mukana talven 1711 sotaretkellä Savon rintamalla ja operoi vuonna 1711 Savonlinnassa ja Karjalassa. Hänet ylennettiin ratsuväen kenraalimajuriksi 21. huhtikuuta 1711 ja nimitettiin Uudenmaan jalkaväkirykmentin everstiksi 31. toukokuuta 1711. Armfelt oli mukana loppukesästä 1712 käydyssä Hirvijoen "taistelussa". Armfelt johti 9.–10. toukokuuta 1713 käydyssä Helsingin taistelussa ruotsalaisia joukkoja. Armfelt ylennettiin jalkaväen kenraalimajuriksi 16. toukokuuta 1713. Armfelt oli sodan alkupuolella Suomen puolustamisesta vastanneiden Georg Johan Maijdelin ja Georg Lybeckerin lähimpiä miehiä.


title: Carl Gustaf Armfelt (vanhempi)

text: Lybecker vältti taistelua kesällä 1713 Etelä-Suomeen edenneiden venäläisten kanssa ja veti joukkonsa Hämeenlinnan seudulle. Hän epäonnistui Suomen puolustamisessa ja hallitus kutsui hänet elokuun 1713 alussa Tukholmaan, jossa hänet tuomittiin pitkän oikeudenkäynnin jälkeen kuolemaan vuonna 1717. Kuningas Kaarle XII kuitenkin armahti Lybeckerin. Vuonna 1713 vaikutti siltä, että koko Suomi menetettäisiin venäläisille. Tässä tilanteessa Armfeltista tuli Suomen armeijan ylipäällikkö, kun Lybecker kutsuttiin Tukholmaan. Armfelt suosi Lybeckeriä hyökkäävämpää strategiaa, sillä hän ei halunnut luopua Suomesta ilman taistelua. Olosuhteet olivat kuitenkin toivottomat: armeijalla ei ollut rahaa eikä ruokaa ja koko armeija oli hajoamistilassa. Armfelt vetäytyi armeijan kanssa Hämeenlinnasta Hattulaan ja siitä edelleen Pälkäneelle, koska venäläisillä oli ylivoima ja hän pelkäsi saarrostusta. Hän komensi armeijaa lokakuussa Pälkäneellä käydyssä Kostianvirran ja helmikuussa 1714 Pohjanmaalla Napuen taisteluissa. Armfelt hävisi taistelut, ja syksyllä 1714 armeijan pääosat perääntyivät Länsipohjaan. Armeija pysyi Länsipohjassa kevääseen 1716, jolloin se siirtyi Tukholman ja myöhemmin Gävlen seudulle. Tässä vaiheessa Armfeltin armeijassa oli kolme ratsurykmenttiä, kaksi rakuunaeskadroonaa, kuusi ruotujakoista jalkaväkirykmenttiä ja Pohjanmaan rykmentti.


title: Carl Gustaf Armfelt (vanhempi)

text: Armfelt ylennettiin kenraaliluutnantiksi 16. tammikuuta 1717 ja samalla hänet nimitettiin "jämtlantilaisen armeijan" ylipäälliköksi. Armeijan tehtävänä oli hyökätä Norjaan ja valloittaa Trondheim seuraavana vuonna (Trondheimin sotaretki). Armeija eteni Norjaan elokuussa 1718, mutta Trondheimin valtaus epäonnistui. Kaarle XII kaatui Fredrikstenin linnoituksen piirityksessä marraskuun 1718 lopulla, mutta Armfelt sai varman tiedon Kaarlen kuolemasta vasta joulukuun lopulla. Armfelt oli vetäytynyt Trondheimin seudulta jo kuultuaan huhuja Kaarlen XII:n kuolemasta. Lumimyrsky yllätti uudenvuodenaattona paluumatkalla olleen armeijan tuntureilla, ja suuri osa armeijan vajaasta 6000 miehestä kuoli.


title: Carl Gustaf Armfelt (vanhempi)

text: Armfelt nimitettiin vielä 10. syyskuuta 1719 Viipurin läänin maaherraksi, mutta hän ei ottanut tehtävää koskaan vastaan. Elämänsä loppuvuodet Armfelt vietti Pernajassa. Armfelt korotettiin vapaaherraksi 3. heinäkuuta 1731 ja 6. maaliskuuta 1735 hänet ylennettiin jalkaväenkenraaliksi ja Suomessa olevan armeijan ylipäälliköksi.


title: Carl Gustaf Armfelt (vanhempi)

text: Suuren pohjan sodan vuoksi Armfelt menetti Inkerinmaalla olleen syntymäkotinsa. Tullessaan Karjalan kaksikasratsurykmentin päälliköksi Armfelt sai virkatalokseen Kavantjärven kartanon Antreassa. Hänen perheensä asui sodan aikana myös Liljendalin virkatalossa, mutta venäläisten etenemisen vuoksi perhe joutui jättämään talon vuonna 1713. Menetettyään syntymäkotinsa Armfelt osti Pernajasta Isnäsin. Lisäksi hän omisti sodan jälkeen vuodesta 1723 Fassabytä ja Sarsalöta ja Sjögårdia vuodesta 1724. Armfelt oli naimisissa vuodesta 1700 Lovisa Aminoffin kanssa. Lovisa oli ratsumestari Johan Fredrik Aminoffin ja Elisabeth von Gyntersberchin tytär.


title: Mark Hughes (jalkapalloilija)

text: Mark Hughes OBE (s. 1. marraskuuta 1963) on walesilainen jalkapallovalmentaja ja entinen pelaaja.


title: Mark Hughes (jalkapalloilija)

text: Hughes liittyi Manchester Unitedin rinkiin 17-vuotiaana nuorukaisena 1980. Debyyttiään ykkösjoukkueessa walesilaishyökkääjä sai odottaa aina kauteen 1983–1984 saakka, kun hän pääsi kentälle FA Cupin ottelussa Oxford Unitedia vastaan. "Sparky" nousi nopeasti ManU-fanien suosikiksi, olihan hän tehnyt maalin heti ensimmäisessä ottelussaan. Hughes kuului avainhahmoihin, kun Manchester United voitti FA Cupin 1985.


title: Mark Hughes (jalkapalloilija)

text: Kesällä 1986 Hughes myytiin yllättäen kahdella miljoonalla punnalla FC Barcelonaan. Barcan silloinen päävalmentaja Terry Venables toivoi Hughesista kärkiparia Gary Linekerille, mutta walesilainen epäonnistui täysin Espanjassa ja teki kauden aikana vain neljä maalia. Se maksoi työpaikan päävalmentaja Venablesille ja Hughes lainattiin FC Bayern Müncheniin kaudeksi 1987–1988.


title: Mark Hughes (jalkapalloilija)

text: Bayernissa penkille juuttunut Hughes palasi Manchester Unitediin 1988. Hän palasi taas ManUn avainhahmojen joukkoon ja auttoi maaleillaan ManUn menestykseen Englannin kentille sekä Euroopassa. 1991 Hughes teki molemmat maalit ikimuistoisessa Cup-voittajien Cupin loppuottelussa FC Barcelonaa vastaan. Seitsemän kauden aikana ManUssa Hughes pelasi 256 liigaottelua ja teki niissä 82 maalia. 1995 hänet myytiin Chelseaan 1,5 miljoonan punnan siirtosummalla.


title: Mark Hughes (jalkapalloilija)

text: Hughes nousi myös Chelseassa avainpelaajien joukkoon. Hän muodosti tehokkaan kärkiparin yhdessä Gianfranco Zolan kanssa ja syrjäytti Gianluca Viallin vaihtopenkille. Hughes oli omalla panoksellaan johdattamassa Ruud Gullitin luotsaaman Chelsean FA Cupin ja Cup-voittajien Cupin mestariksi 1998. Edustettuaan lontoolaisseuraa kolme kautta, pelattuaan 123 ottelua ja tehtyään 39 maalia 35-vuotias walesilainen siirtyi Southamptoniin heinäkuussa 1998.


title: Mark Hughes (jalkapalloilija)

text: Southamptonissa Hughesin maalivainu ei ollut entisellään ja hän putosi keskikentälle. Kokemuksellaan hän kuitenkin rauhoitti Sotonin peliä ja seura onnistui pysymään Valioliigassa. Kahden kauden aikana veteraani onnistui maalinteossa vain kahdesti – tulevaa seuraansa Blackburn Roversia vastaan sekä Ruud Gullitin kohtaloksi koituneessa ottelussa Newcastle Unitedia vastaan.


title: Mark Hughes (jalkapalloilija)

text: Hughes ei sopinut Sotonin uuden päävalmentajan Glenn Hoddlen suunnitelmiin ja hän siirtyi 2000 Evertoniin. Hän jätti liverpoolilaisseuran kuitenkin pian jatkaen uraansa ensi kertaa pääsarjatason ulkopuolella Blackburn Roversissa. Vielä 38-vuotiaana Hughes oli avainhahmoja Blackburnin noustessa takaisin Valioliigaan 2001. Hän oli myös voittamassa Englannin liigacupia seuran paidassa uransa viimeiseksi jääneellä kaudella 2001–2002.


title: Mark Hughes (jalkapalloilija)

text: Walesin maajoukkueessa Hughes pelasi 72 ottelua ja teki niissä 16 maalia vuosina 1984–1999.


title: Mark Hughes (jalkapalloilija)

text:
Meriitit pelaajana
Vuonna 1999 Hughes nousi Walesin jalkapallomaajoukkueen peräsimeen jatkaen samalla peliuraansa. Wales kuului Euroopan heikoimpiin maajoukkueisiin, mutta 72 maaottelua pelanneen Hughesin opein se taisteli paikasta EM-kisoihin 2004. Wales oli karsintalohkonsa toinen Italian jälkeen ja pääsi jatkokarsintoihin. Ensimmäinen osaottelu Moskovassa päättyi 0–0 ja odotukset olivat korkealla. Cardiffin Millennium Stadiumilla reilut 73 000 katsojaa joutui kuitenkin todistamaan Walesin 0–1 tappiota, kun Vadim Evseev teki ottelun ainoaksi jääneen maalin 21. minuutilla.


title: Mark Hughes (jalkapalloilija)

text: Syyskuussa 2004 Hughes jätti maajoukkuevalmentajan tehtävät ja siirtyi Blackburn Roversin päävalmentajaksi erotetun Graeme Sounessin tilalle. Hughesin johdolla Blackburn onnistui säilymään Valioliigassa ja eteni FA Cupissa välieriin ensi kertaa yli 40 vuoteen. Kaudella 2005–2006 Blackburnin hyvä menestys jatkui ja joukkue oli yllättäen Valioliigassa kuudes ja pääsi mukaan UEFA Cupiin.


title: Mark Hughes (jalkapalloilija)

text: Pienellä budjetilla taisteleva Blackburnin voimavarat eivät kaudella 2006–2007 riittäneet kaikille rintamille, mutta Hughesin opein seura oli tyylikkäästi liigassa 10:s, pääsi UEFA Cupissa 32.parhaan joukkoon ja eteni FA Cupissa välieriin kolmannen kerran peräkkäin.


title: Mark Hughes (jalkapalloilija)

text: Kaudella 2007–08 Blackburn Rovers pelasi jälleen hienon kauden. Lokakuussa Valioliigan kuukauden valmentajaksi valittu Hughes ja Rovers päätyivät lopulta sijalle 7. Kesäkuun alussa 2008 moni Rovers-kannattaja joutui todistamaan Hughesin aikakauden loppumista, kun mies allekirjoitti kolmivuotisen sopimuksen kohuseura Manchester Cityn kanssa.


title: Mark Hughes (jalkapalloilija)

text: Debyyttikaudellaan Hughes luotsasi Cityn Valioliigassa kymmenenneksi. Kesällä 2009 seura käytti runsaasti rahaa siirtomarkkinoilla ja odotukset olivat kovat. Peli ei kuitenkaan kulkenut omistajien toivomalla tavalla ja vaikka seura kaatoi joulukuussa 2009 Chelsean ensi kertaa viiteen vuoteen, sai Hughes potkut tehtävistään 19. joulukuuta voitollisen Sunderland-ottelun jälkeen.


title: Mark Hughes (jalkapalloilija)

text: Elokuussa 2010 Hughes palasi valmennustehtäviin, kun kauden 2009–2010 yllättäjäseuroihin lukeutuva Fulham FC palkkasi hänet Roy Hodgsonin seuraajaksi. Hughesin johdolla Fulham jatkoi hyviä otteitaan ja sijoittui kauden 2010–2011 päätteeksi kahdeksanneksi, mikä oli seuran toiseksi paras sijoitus Valioliigassa. Fulham selvisi myös UEFA:n fair play -joukkueena Eurooppa-liigaan. Menestyksestä huolimatta Hughes jätti seuran kauden päätteeksi. Hughes kertoi eronsa syyksi halun edetä valmennusurallaan.


title: Mark Hughes (jalkapalloilija)

text: Tammikuun alkupuolella 2012 Hughes allekirjoitti 2,5-vuotisen sopimuksen Valioliigassa sijalla 17 majailleen Queens Park Rangersin kanssa. Hughesin johdolla QPR onnistui säilyttämään paikkansa Valioliigassa. Syksyllä 2012 joukkueen otteet olivat todella heikkoja ja lontoolaisseura juuttui liigan jumboksi. Marraskuun loppupuolella seurajohto sai tarpeekseen ja erotti Hughesin tehtävästään. QPR ei voittanut syksyn 12 pelaamastaan ottelusta ainoatakaan Hughesin alaisuudessa.


title: Mark Hughes (jalkapalloilija)

text: Toukokuun lopussa 2013 Hughes palasi Valioliigaan Stoke Cityn uutena päävalmentajana. Hughesin johdolla Stoke vakiinnutti paikkansa Valioliigan 10 parhaan joukkueen joukossa sijoittuen yhdeksänneksi kolmella perättäisellä kaudella 2013–2016. Sijoitukset olivat Stoken seurahistorian parhaat saavutukset Valioliigassa. Kauden 2013–2014 sijoitus oli myös seurahistorian paras saavutus lähes 40 vuoteen. Kausi 2016–2017 oli Stokelle vaikeampi ja joukkue putosi Hughesin johdolla ensimmäistä kertaa 10 parhaan ulkopuolelle ollen lopulta 13:s. Kaudella 2017–2018 Stoken menestys jäi edelleen heikommaksi ja joukkue voitti vain viisi syyskauden aikana pelaamistaan 21 Valioliigan ottelusta. Vuodenvaihde ei parantanut Stoken peliesityksiä, vaan joukkue hävisi otteluruuhkassa murskaavasti Chelsealle 5–0. Hughes sai ottelun pelaajavalinnoistaan runsaasti kritiikkiä, mutta perusteli rotaatiota valmistautumisella tärkeään Newcastle-otteluun vain kaksi päivää Chelsea-pelin jälkeen. Kritiikki voimistui, kun putoamisviivan tuntumaan vajonnut Stoke hävisi tärkeän kotiottelun Newcastlelle 0–1. Hughesin kohtaloksi koitui lopullisesti FA Cupissa loppiaisena kärsitty tappio neljännen sarjatason Coventrylle 2–1. Ottelun jälkeen Stoke erotti Valioliigan toiseksi pisimpään tehtäviään hoitaneen päävalmentajansa neljän ja puolen vuoden pestin jälkeen.


title: Mark Hughes (jalkapalloilija)

text: Maaliskuun puolivälissä 2018 Hughesista tuli kauden loppuun ulottuvalla sopimuksella Valioliigan putoamiskamppailuun vajonneen Southamptonin päävalmentaja. Hughesin johdolla Soton voitti kaksi kahdeksasta kauden viimeisestä ottelustaan ja säilytti sarjapaikkansa kolmen pisteen turvin. Kausi 2018/19 lähti heikosti liikkeelle ja Soton voitti vain yhden kauden 15 ensimmäisestä ottelustaan. Hughes sai potkut seurasta joulukuun alussa 2018.


title: Rautamiehet

text:
Rautamiehet ovat vainolaisia eli vieraita hyökkääviä sotajoukkoja Viron Kalevipoeg-eepoksessa.
Rautamiehissä on muistumia kalparitareiden historiallisista hyökkäyksistä.


title: Rautamiehet

text: Taaran pyhän hiiden luo (Tarttoon) kokoontuu virolaisia maan eri kulmilta kohtaamaan vihollista. Taistelussa Rautamiehiä kaatuu kuin viljaa, mutta myös virolaisia kuolee, joukossa Sulevinpoika. Kuolleet virolaiset haudataan suureen hautakumpuun.


title: Rautamiehet

text: Seuraavassa taistelussa suurin osa virolaisista pakenee. Lopulta vain Kalevanpoika, Olevinpoika ja Alevinpoika puolustavat maataan. Alevinpoika hukkuu, ja Kalevinpoika harhailee suruissaan Kääpäjoelle. Hän näkee vedessä Suomen sepältä ryöstämänsä miekan, ja yrittää tarttua siihen. Sepän kirous saa miekan lyömään Kalevinpojalta jalat poikki, johon Kalevinpoika kuolee.


title: Rautamiehet

text: Maa joutuu Rautamiesten käsiin. Kalevinpoika saa kuoltuaan tehtäväkseen vartioida kallioon kahlittua Sarvik-paholaista. Myös Kalevinpoika jää kiinni kallioon, mutta eräänä päivänä hän on pääsevä irti, ja vapauttava Viron vainolaisten ikeestä.


title: Lämpöenergia

text: Lämpöenergia eli terminen energia merkitsee termodynamiikassa sitä sisäenergiaa, joka systeemiin sisältyy sen vuoksi, että se on tietyssä lämpötilassa. Se on ainehiukkasten satunnaiseen, epäjärjestyneeseen liikkeeseen eli lämpöliikkeeseen liittyvää energiaa, jota voidaan vain rajoitetusti käyttää esimerkiksi mekaanisen työn tekemiseen. Systeemin vapaiden hiukkasten etenemisliikkeen keskimääräistä liike-energiaa termodynaamisessa tasapainossa, mitattuna systeemin massakeskipisteen koordinaatistossa, voidaan myös sanoa lämpöenergiaksi hiukkasta kohti.


title: Lämpöenergia

text: Mikroskooppisesti lämpöenergiaan voi sisältyä sekä hiukkasten kuten atomien, molekyylien tai elektronien liike-energia että niiden potentiaalienergia. Se saa alkunsa suuren hiukkasjoukon satunnaisesta, epäsäännöllisestä liikkeestä. Yksiatomisessa ideaalikaasussa lämpöenergia on kokonaan liike-energiaa. Muissa aineissa, joissa osa lämpöenergiasta on varastoitunut atomien värähdysliikkeen energiana tai joissa hiukkaset, joiden välillä vallitsee vetovoimia, ovat etääntyneet toisistaan, lämpöenergia jakautuu siis tasaisesti hiukkasten kaikkien vapausasteiden kesken. Tällöin osa siitä on potentiaali-, osa liike-energiaa. Näistä vapausasteista osa voi liittyä kaasumolekyylien etenemisliikkeeseen, osa niiden pyörimisliikkeeseen, värähtelyyn ja niitä vastaaviin potentiaalienergioihin. Kvanttimekaanisista syistä jotkin näistä vapausasteista ovat käytettävissä vain, jos energiaa on riittävästi, mikä riippuu lämpötilasta. Tästä syystä useiden aineiden ominaislämpökapasiteetti pienenee matalissa lämpötiloissa.


title: Lämpöenergia

text: Makroskooppisesti systeemin lämpöenergia tietyssä lämpötilassa on verrannollinen sen lämpökapasiteettiin. Koska lämpökapasiteetti kuitenkin riippuu siitä, pidetäänkö tilavuus vai paine vakiona ja tapahtuuko olomuodon muutoksia, lämpökapasiteettia ei voida käyttää lämpöenergian määrittämiseen paitsi jos se tehdään sillä tavoin, että vain systeemin sisäenergia muuttuu sen vastaanottaessa tai luovuttaessa lämpöä eikä mekaanista työtä tehdä. Tavallisimmin tämä edellyttää, että käytetään vakiotilavuudessa mitattua lämpökapasiteettia, sillä tilavuuden pysyessä vakiona ei tehdä työtä. Systeemin lämpökapasiteettiin ei myöskään tule laskea mukaan missään kemiallisessa reaktiossa sitoutunutta tai vapautunutta lämpöä.


title: Lämpöenergia

text: Lämpö, sanan termodynaamisessa merkityksessä, on vain prosesseihin liittyvä käsite. Sillä tarkoitetaan lämpötilaeron vuoksi paikasta tai aineesta toiseen "siirtyvää" energiaa. Tämän vuoksi ilmaisuja "lämpö" ja "lämmön siirtyminen" voidaan teknisinä termeinä käyttää toistensa synonyymeinä, sillä lämpö käsitetään aina siirtyväksi. Siirtyvän lämmön määrää kuvaava suure on lämpömäärä. Kun lämpönä siirtynyt energia ei enää siirry systeemistä toiseen vaan siitä on tullut staattista, sitä ei enää sanota lämmöksi vaan siitä käytetään muita nimityksiä kuten lämpöenergia tai latentti energia. Lämpö ei siis ole aineen staattinen ominaisuus. Aine ei sisällä lämpöä vaan termistä energiaa eli lämpöenergiaa, ja lämpöenergiakin voi muuttua muiksi energian muodoiksi tai päinvastoin, joten sen voidaan katsoa säilyvän vain, kun tällaiset energian muodonmuutokset ovat vähäisiä. Lämpöteho on lämpönä paikasta toiseen siirtyvä energia aikayksikköä kohti.


title: Lämpöenergia

text: Termodynamiikan nollannen pääsäännön mukaan lämpö siirtyy toisesta keskenään kosketuksessa olevista systeemeistä toiseen vain, jos niillä on eri lämpötila. Tällöin energia siirtyy lämpönä kuumemmasta kylmempään, jolloin kuumemman systeemin lämpöenergia vähenee, kylmemmän lämpöenergia kasvaa. Siirtyvä energia voi ilmetä myös työnä, jolla esimerkiksi puristetaan systeemiä pienempään tilavuuteen. Lämpövoimakoneet käyttävätkin tätä energian siirtymistä mekaanisen työn tekemiseen. Kun kaksi systeemiä ovat saavuttaneet termodynaamisen tasapainon, niillä on sama lämpötila, jolloin lämpöenergian siirtyminen systeemistä toiseen lakkaa.


title: Lämpöenergia

text: Tutkittaessa tapahtumia tietyn systeemin kannalta on oletettava, että tällä systeemillä on jokin selvästi määriteltävissä oleva rajapinta. Jos lämpö tulee ulkopuolelta systeemiin, sanotaan systeemin sisäenergian muutosta positiiviseksi, kun taas jos lämpö poistuu systeemistä, sisäenergian muutosta sanotaan negatiiviseksi.


title: Lämpöenergia

text: Edellä esitetyn määritelmän mukaan "lämpö" ei ole itse systeemin ominaisuus, eikä systeemi "sisällä" lämpöä. Sitä vastoin "lämpöenergiaa" on rajapinnan molemmilla puolilla. Se on systeemin muodostavien hiukkasten epäsäännölliseen liikkeeseen liittyvän liike-energian kokonaismäärä. Itse asiassa lämpöenergiaa siirtyy koko ajan systeemistä toiseen silloinkin, kun niiden lämpötila on sama eli ne ovat termodynaamisessa tasapainossa. Silloin energiaa kuitenkin siirtyy molempiin suuntiin yhtä paljon, joten nettomääräinen energian siirto on nolla eikä lämpöä esiinny.


title: Lämpöenergia

text: Systeemin lämpöenergia voi kasvaa muullakin tavalla kuin siihen tulevan lämmön vuoksi, esimerkiksi kun siihen tehdään mekaanista tai sähköistä työtä. Ei ole kvalitatiivista eroa eri tavoin lisättyjen lämpöenergioiden välillä. Lämpöenergia ei olekaan tilan funktio, vaikkakin se liittyy läheisesti joidenkin systeemien sisäenergiaan, joka on tilanfunktio. Klassisessa termodynamiikassa ei myöskään ole tarvetta luonnehtia lämpöenergiaa atomien tai molekyylien käyttäytymisen avulla. Systeemin lämpöenergian muutos on sen entropian muutoksen ja lämpötilan tulo.


title: Lämpöenergia

text: Lämmön siirtyminen rajapinnan yli voi aiheuttaa muitakin muutoksia kuin lämpötilan muutoksen. Esimerkiksi se voi saada aikaan olomuodon muutoksia kuten sulamisen tai höyrystymisen, mitkä ovat aineen rakenteen muutoksia. Koska tällaista energian siirtymistä ei havaita lämpötilan muutoksena, sitä sanotaan latentiksi lämmöksi, ja se kuvaa systeemin potentiaalienergian muutosta.


title: Lämpöenergia

text: Lämpöenergia on se osa systeemin termodynaamisesta tai sisäisestä energiasta, joka saa aikaan systeemin lämpötilan. Systeemin lämpöenergia on verrannollinen systeemin kokoon ja on sen vuoksi ekstensiivisuure. Se ei ole systeemin tilan funktio, ellei systeemiä ole rakennettu siten, että kaikki sen sisäenergian muutokset johtuvat lämpöenergian muutoksista lämmön siirtyessä, ei työn vaikutuksesta. Muussa tapauksessa lämpöenergia riippuu siitä, millä tavoin systeemi on saavuttanut lämpötilansa.


title: Lämpöenergia

text:
Makroskooppisessa termodynaamisessa kuvauksessa systeemin lämpöenergia riippuu siitä lämpökapasiteetista, joka sillä on vakiotilavuudessa, "C". Jos lämpökapasiteetti olisi lämpötilasta riippumaton, systeemin lämpöenergia voitaisiin esittää muodossa
missä "t" on systeemin absoluuttinen lämpötila.


title: Lämpöenergia

text: Systeemin lämpökapasiteetti riippuu kuitenkin sekin lämpötilasta, ja se tyypilisesti mitataan tietyissä standardiolosuhteissa tietylle ainemäärälle (molaarinen lämpökapasiteetti) tai massayksikköä kohti (ominaislämpökapasiteetti). Tämän vuoksi lämpöenergia on määriteltävä integraalina


title: Lämpöenergia

text: missä m on systeemin massa, T sen absoluuttinen lämpötila ja c(T) lämpötilasta riippuva ominaislämpökapasiteetti. Lämpökapasiteetti vakiotilavuudessa ("V") on lämpöenergian lämpötilatekijä. Käytännössä, kun lämpötilan vaihtelut ovat tarpeeksi pienet, esimerkiksi lämpökoneiden tapauksessa, systeemin lämpökapasiteettia voidaan usein pitää vakiona ja lämpöenergian muutokset voidaan sopivasti mitata lämpötilan vaihteluiden avulla.


title: Lämpöenergia

text: Mikroskooppisessa kuvauksessa, jota käytetään statistisessa fysiikassa, lämpöenergia samastetaan systeemin muodostavien hiukkasten mekaaniseen liike-energiaan tai muihin systeemin kvanttimekaaniseen mikrotilaan liittyviin liike-energian muotoihin.


title: Lämpöenergia

text: Ero käsitteiden "liike-energia" ja "lämpöenergia" välillä on siinä, että lämpöenergia on systeemin muodostavien hiukkasten tai satunnaisen, epäsäännöllisen liikkeen tai systeemin värähtelyjen "keskimääräinen" energia. Säännöllisen liikkeen energia muuttuu epäsäännöllisen liikkeen lämpöenergiaksi törmäyksissä.


title: Lämpöenergia

text:
Kaikki liike-energia jakautuu systeemin vapausasteiden kesken. Jos yksittäisellä hiukkasella on "f" neliöllistä vapausastetta sen ollessa lämpötilassa "T", sen tilastollinen keskimääräinen energia on energian tasanjakautumisen periaatteen mukaan:
missä "k" on Boltzmannin vakio. Ainemäärän tai termodynaamisen systeemin kokonaislämpöenergia saadaan kertomalla tämä hiukkasten lukumäärällä. Niinpä jos systeemissä on "N" hiukkasta, sen lämpöenergia on
Kaasumaisilla aineilla tekijä "f", vapausasteiden lukumäärä, riippuu varsinkin atomien lukumäärästä kaasumolekyylistä ja on yleensä 3 yksiatomisilla, 5 monilla kaksiatomisilla ja 6 useampiatomisilla kaasuilla laajalla lämpötila-alueella. Todellisuudessa se kuitenkin riippuu lämpötilasta, sillä jotkin liike-, värähdys- tai pyörimistilat ovat mahdollisia vasta, kun energiaa on vähintään tietty määrä.


title: Lämpöenergia

text: Lämpöenergia "U" ei ole systeemin kokonaisenergia. Fysikaaliset systeemit sisältävät energiaa myös staattisena potentiaalienergiana, esimerkiksi atomien välisiin vuorovaikutuksiin liittyvänä kemiallisena energiana, atomiytimissä olevien nukleonien välisiin vuorovaikutuksiin liittyvänä ydinpotentiaalienergiana ja vihdoin massan ja energian ekvivalenssin mukaisesti myös alkeishiukkasten lepoenergiana.


title: Lämpöenergia

text: Lämpöenergia on helpoimmin määriteltävissä ideaalikaasun tapauksessa, mitä parhaiten approksimoi yksiatominen kaasu alhaisessa paineessa. Ideaalikaasu on kaasu, jonka hiukkasia voidaan pitää täysin pallosymmetrisinä massapisteinä, jotka vuorovaikuttavat keskenään vain kimmoisessa törmäyksissä ja joita on tilavuusyksikköä kohti niin harvassa, että niiden keskimääräinen vapaa matka törmäysten välillä on paljon suurempi kuin niiden läpimitta.


title: Lämpöenergia

text:
Yksittäisen hiukkasen liike-energia on
missä "m" on hiukkasen massa ja "v" sen nopeus. Kun tietyssä määrässä kaasua on "N" atomia, sen lämpöenergia on näiden energioiden summa, kun oletetaan, ettei säiliöstä vuoda mitään ulos:
missä viiva nopeuden neliötä tarkoittavan merkin päällä tarkoittaa, että kyseessä on koko kaasumäärästä laskettu keskiarvo. Näin saatu kokonaislämpöenergia on suoraan verrannollinen makroskooppiseen lämpötilaan; verrannollisuuskertoimen määrittävät vapausasteiden lukumäärä, joka tässä tapauksessa on sama kuin avaruuden ulottuvuuksien lukumäärä eli 3, sekä Boltzmannin vakio. Boltzmannin vakio on systeemin mikroskooppiseen malliin liittyvien suureiden ja makroskooppisen lämpötilan välinen muuntokerroin. Tämä formalismi on ideaalikaasun tilanyhtälön teoreettisena perustana, ja se osoittaa, että ideaalikaasun tapauksessa sisäenergia "U" on kokonaan lämpöenergiaa:


title: Lämpöenergia

text:
Vuonna 1847 James Prescott Joule piti luentosarjan "On Matter, Living Force, and Heat" ("Aineesta, elävästä voimasta ja lämmöstä"). Siinä hän luonnehti useita käsitteitä, jotka läheisesti liittyvät lämpöenergiaan ja lämpöön. Hän määritteli latentin lämmön ja havaittavan lämmön lämmön eri muodoiksi, jotka fysikaalisesti liittyivät eri ilmiöihin, edellinen hiukkasten potentiaali-, jälkimmäinen niiden liike-energiaan. Siinä hän totesi:
Hän määritteli latentin energian tietynlaisessa järjestelmässä olevien hiukkasten välisten vuorovaikutuksen energiaksi, siis erääksi potentiaalienergian muodoksi, tuntuvan lämmön sen sijaan energiaksi, joka vaikuttaa lämpömittarilla mitattavaan lämpötilaan niiden lämpöenergian vuoksi, jota hän sanoi "eläväksi voimaksi".


title: Lämpöenergia

text: Maa on sen verran lähellä Aurinkoa, että Auringon säteilyn vaikutuksesta kaikki Maan pinnan läheisyydessä olevien kappaleiden lämpötila on runsaasti absoluuttisen nollapisteen yläpuolella. Alinkin maan pinnalla mitattu lämpötila, Vostokin asemalla Etelämanterella oli 184 K eli -89,2 °C. Maan muodostuessa lämpöenergiaa on syntynyt gravitaation aiheuttamasta kutistumisesta sekä myöhemminkin vuoroveden kitkasta ja radioisotooppien hajoamisesta maan kuoressa, mutta nämä yhdessäkään eivät riittäisi pitämään maan pinnan, valtamerten ja ilmakehän lämpötilaa niin korkeina kuin ne alimmillaankin ovat. Sen sijaan kun merkittävä osa Maahan osuneesta Auringon säteilyenergiasta muuttuu lämpöenergiaksi, joka riittää korvaamaan Maasta avaruuteen lähtevän säteilyn energian, niin että nämä ovat likimain tasapainossa. Koska lämmön siirtymismekanismeja on useita, yksi niistä mustan kappaleen säteily, joka etenee valonnopeudella, Maan pinnalla olevien kohteiden lämpötila pysyy tietyissä rajoissa ja harvoin etääntyy kovin kauas maanpinnan ja ilman keskimääräisestä lämpötilasta, joka on noin 287–288 K (14–15 °C). Mitä kauempana jonkin kappaleen tai systeemin lämpötila on tästä keskiarvosta, sitä nopeammin sillä on taipumus lämmetä tai jäähtyä, kunnes se on termodynaamisessa tasapainossa ympäristönsä kanssa.


title: Lämpöenergia

text: Termiä "lämpöenergia" tai "terminen energia" käytetään myös yksittäisestä hiukkasesta puhuttaessa tarkoittamaan sen liike-energiaa. Esimerkiksi termisellä neutronilla sanotaan olevaan tietyn suuruinen terminen energia, joka merkitsee, että hiukkasen liike-energia vastaa sen keskimääräistä liike-energiaa sen ympäristön lämpötilassa.


title: Use Your Illusion

text: Use Your Illusion on Guns N' Roses -albumi, joka on koottu yhtyeen kahdesta aikaisemmasta albumista: Use Your Illusion I(1):stä ja II(2):stä. Albumia myydään ainoastaan Yhdysvalloissa, Wal-mart ja Kmart -kauppaketjuissa sekä verkkokaupoissa, ja siksi sitä ei aina lasketa Guns N' Rosesin diskografiaan. Sitä on myyty Yhdysvalloissa hieman yli 430 000 kappaletta.


title: Suomen asiain komitea

text: Suomen asiain komitea oli valmistelukunta, joka ministerivaltiosihteerin apuna käsitteli hallitsijan ratkaistaviksi meneviä Suomen asioita vuosina 1811-1826 ja 1857-1891.


title: Suomen asiain komitea

text:
Suomen asiain komitean juuret ovat jo venäläisen Suomen asiain komiteassa, jonka valtiosihteeri Mihail Speranski korvasi Suomen asian komissiolla vuonna 1809. Vuonna 1811 tämä huonosti toiminut komissio oli tullut tiensä päähän, ja Speranski halusi perustaa uuden Suomen asiain komitean ja Suomen valtiosihteerin viran. Perusteena tälle muutokselle käytettiin muuttunutta Suomen asemaa. Suomi ei enää ollut kuvernementti, vaan "valtio" jolta tulisi paljon asioita suoraan keisarin ratkaistaviksi.
Suomen asiain komitean työ oli ratkaisevassa asemassa Suomen autonomian kannalta. Asioiden esittely ennen Suomen valtiosihteeriä hoidettiin Venäjän valtiosihteerin kautta. Tämä tarkoitti Suomen asioiden keskittymistä Venäjälle. Suomen asioiden komitea erotti Suomen asiat keisarikunnan muista asioista.


title: Pauli Hanhiniemen Perunateatteri

text: Pauli Hanhiniemen Perunateatteri oli vuosina 1994–2005 toiminut suomalainen rock-yhtye. Yhtyeen tunnetuimpia kappaleita ovat muun muassa ”Kaikille joskus käy niin”, "Mitä sais olla?", ”Perso elämälle”, ”Siipeen jos sain”, ”Vieraslista”, ”Joki”, "Irwin ja Badding", ”Yksinkertaista”, ”Sano mulle jotakin”, "Ois ollut hyvä tajuta", "Rakkaus on", "Moottorisaha ja 100A" sekä "Pidetään sadetta".


title: Oikeuslaitos

text: Oikeuslaitos on organisaatio, joka käyttää tuomiovaltaa vallan kolmijako-opin mukaisesti. Oikeuslaitos toteuttaa vallitsevaa oikeutta ja lakia, mutta huonosti järjestettynä se voi olla myös mielivaltaisen ja sortavan vallankäytön väline.


title: Oikeuslaitos

text: Oikeuslaitos on nykyaikaisissa valtioissa perustuslakiin pohjautuvaa lainkäyttöä, joka pidetään erillään lainsäädännöstä ja toimeenpanovallasta. Yksityisiäkin oikeuksia on olemassa, kuten Suomessakin toimivat välimiesoikeudet ja eräiden maiden heimo- ja klaanioikeudet sekä eräät islamilaiset tuomioistuimet.


title: Oikeuslaitos

text: Suomen oikeuslaitokseen kuuluvat riippumattomat


title: Namanganin alue

text: Namanganin alue (, ) on hallinnollinen alue Uzbekistanin koillisosassa Ferganan laaksossa Keski-Aasiassa. Se rajoittuu pohjoisessa Kirgisiaan, idässä Andijonin alueeseen, etelässä Ferganan alueeseen ja Tadžikistaniin sekä lännessä Taškentin alueeseen. Alueen pinta-ala on 7 181 neliökilometriä, ja vuonna 2009 siellä oli noin 2 238 100 asukasta.


title: Namanganin alue

text: Namanganin alue on yksi Uzbekistanin 12 alueesta. Paikallishallintoa varten alue on jaettu 11 piirikuntaan. Alueen pääkaupunki on Namangan (341 000 as.).


title: Namanganin alue

text: Namanganin alue on pääasiassa ylänköaluetta. Aivan pohjoisimmassa osassa on vuoristoa. Alueen etelärajan tuntumassa virtaa Syrdarja. Alueella vallitsee mannerilmasto.


title: Namanganin alue

text: Namanganin alueelta saadaan monia luonnonrikkauksia, kuten öljyä, maakaasua, kultaa, kvartsia, lyijyä ja kuparia. Alueen maatalous tuottaa puuvillaa, puutarha- ja karjataloustuotteita (muun muassa angoravillaa). Alueen teollisuus on kaivosteollisuuden ohella keskittynyt tekstiiliteollisuuteen.


title: Namanganin alue

text: Ferganan laakso ja siis myös nykyinen Namanganin alue kuului 1700-luvulla Kokandin kaanikuntaan. Ferganan laakso liitettiin Venäjään 1876. Sittemmin alue liitettiin Neuvostoliittoon, jossa se tuli kuulumaan vuodesta 1924 lähtien Uzbekistanin neuvostotasavaltaan. Vuodesta 1991 lähtien alue on ollut osa itsenäistä Uzbekistania.


title: Les Très Riches Heures du Duc de Berry

text: Les Très Riches Heures du Duc de Berry (tai yksinkertaisesti Très Riches Heures) on 1410-luvun ranskalainen gotiikan ajan kuvitettu rukouskirja, päivän rukoushetkien liturgisten tekstien kokoelma (hetkirukousten kirja) ja kalenteri.


title: Les Très Riches Heures du Duc de Berry

text: Très Riches Heuresia sanotaan usein kuvitettujen käsikirjoitusten kuninkaaksi, 1400-luvun tärkeimmäksi kuvitetuksi käsikirjoitukseksi, mutta se edustaa myös aikansa maalaustaiteen huippua. Rukouskirjassa päivän jokaiselle liturgiselle tunnille on sitä vastaava liturginen teksti. Lisäksi käsikirjoitukseen sisältyy "maallinen" kalenteri ja kirkkovuoden kalenteri sekä tiettyinä uskonnollisina pyhinä vaaditut rukoukset ja messut. Runsaasti kuvitettuna rukouskirjana se antaa kuvan 1400-luvun elämästä ja uskonnollisesta kuvastosta.


title: Les Très Riches Heures du Duc de Berry

text: Rukouskirjan tilasi Berryn herttua (ransk. "Duc de Berry") Jean vuonna 1413. Limbourgin veljekset Paul, Hermann ja Jean kuvittivat rukouskirjan, mutta työ jäi kesken heidän ja herttuan kuoltua vuonna 1416. Savoijin herttua Kaarle I:n toimeksiannosta Jean Colombe sai keskeneräisen rukouskirjan valmiiksi vuosina 1485–1489.


title: Les Très Riches Heures du Duc de Berry

text: Rukouskirja koostuu yli 200 runsaasti kuvitetusta foliosta (416 sivusta). Noin puolet niistä on sivunkokoisia maalauksia, jotka ovat kansainvälisen gotiikan merkittävimpiä töitä. Teoksen korkealaatuisissa miniatyyrikuvissa on ekspressionistinen sävy. Siihenastiset maalaukset kuvasivat uskonnollisia aiheita, mutta Très Riches Heures sisälsi myös maisemia, kuten helmikuun lukuun kuvattu ensimmäinen taiteessa tunnettu lumimaisema. Kuvat kertovat myös vuodenaikojen mukaan vaihtuvista työtehtävistä ja huvituksista niin herttuan hovissa kuin talonpoikienkin keskuudessa. Kuvien yhteydessä on näkyvissä myös vastaava astrologinen taivaankansi. Teoksessa on lisäksi 300 koristeellista alkukirjainta. Rukouskirja sijaitsee nykyisin Musée Condéssa, Ranskan Chantillyssä.


title: Kalmukkien autonominen alue

text: Kalmukkien autonominen alue oli hallinnollinen alue Neuvostoliitossa ja se käsitti suunnilleen saman alueen kuin nykyinen Kalmukia. Kalmukkien autonominen alue perustettiin kalmukkien asuttamalle alueelle Kaspianmeren luoteispuolelle 1920. Vuonna 1931 tällä alueella oli 164 500 asukasta, joista 76 prosenttia oli kalmukkeja.


title: Kalmukkien autonominen alue

text: Kalmukkien autonominen alue korotettiin Kalmukian autonomiseksi sosialistiseksi neuvostotasavallaksi vuonna 1935.


title: Tomáš Vokoun

text: Tomáš Vokoun (s. 2. heinäkuuta 1976 Karlovy Vary, Tšekkoslovakia) on entinen tšekkiläinen jääkiekkomaalivahti. Hän ilmoitti lopettavansa uransa 2014 joulukuussa.


title: Tomáš Vokoun

text: Vokoun sai NHL-varauksen, kun Montreal Canadiens varasi hänet numerolla 226 yhdeksännellä kierroksella. Varausvuotta edeltävällä kaudella hän pelasi yhden ottelun HC Kladnossa Tšekin pääsarjassa ja kaudella 1994–1995 hän pelasi Kladnossa 26 runkosarjaottelua sekä viisi pudotuspeliottelua. Hän muutti Pohjois-Amerikkaan vuonna 1995 ja pelasi kauden 1995–1996 ECHL-seura Wheeling Nailersissa. Hän pelasi kauden aikana myös yhden pudotuspeliottelun AHL-seura Fredericton Canadiensin maalilla. Seuraavan kauden hän pelasi Fredericton Canadiensin ykkösmaalivahtina ja myös yhden ottelun Montrealissa. Hänen otteensa NHL-debyytissä eivät kuitenkaan häikäisseet, sillä hän päästi neljä maalia Philadelphia Flyersia vastaan pelatun ottelun ensimmäisessä erässä ja tuli vaihdetuksi pois maalilta.


title: Tomáš Vokoun

text: Pelattuaan vielä yhden kauden Frederictonissa NHL:n tulokasseura Nashville Predators varasi Vokounin 26. kesäkuuta 1998 järjestetyssä laajennusdraftissa. Vokoun pelasi Predatorsissa 37 ottelua seuran ensimmäisellä liigakaudella, 1998–1999, ja lisäksi yhdeksän ottelua Predatorsin farmiseurassa Milwaukee Admiralsissa IHL:ssä. Hän toimi myös seuraavat kolme kautta Predatorsin kakkosmaalivahtina Mike Dunhamin ollessa ykkösmaalivahti. Vuonna 2002, kun Dunham siirtyi New York Rangersiin, Vokoun sai näytönpaikan Predatorsin ykkösmaalivahtina ja käytti annetun tilaisuuden hyödykseen.


title: Tomáš Vokoun

text: Vokoun toimi muutaman vuoden ajan Predatorsin selkeänä ykkösmaalivahtina. Enimmillään hän pelasi yhden kauden aikana 73:ssa runkosarjaottelussa, mikä tapahtui kaudella 2003–2004, jolla hän myös pelasi ensimmäisen kerran urallaan ssa. Samana vuonna Predators pääsi ensimmäistä kertaa historiassaan NHL:n pudotuspeleihin. Vokoun pelasi tilastollisesti vahvat pudotuspelit, torjuntaprosenttinaan 93,9 ja päästettyjen maalien keskiarvonaan 2,02, mutta hänen joukkueensa hävisi pudotuspelien ensimmäisellä kierroksella Detroit Red Wingsille kuudessa ottelussa.